text:
Live: Kurikirana igitaramo cya Hillsong London na benjamin dube
The Bright Five singers; bafatanyije na Nicole IRAKOZE na INGABIRE NDINDA Marie Ange, bakoze indirimbo “INEZA YAYO”
The Bright Five singers bafatanyije na Nicole IRAKOZE na INGABIRE NDINDA Marie Ange, bakoze indirimbo “INEZA YAYO”.
Iyi ndirimbo yahimbwe na MUGABE Jean Jacques Bertrand, umwe mu batangije The Bright Five Singers ariko ubu wagiye gukomereza ubutumwa muri Leta zunze ubumwe za Amerika (USA), irashishikariza ikiremwa muntu kwemera ineza ya Nyiribiremwa ikaganza amakuba gihura na yo; inzara, uburwayi, akagambane ko kuri iyi si, urupfu, ubushomeri, ndetse n’ibindi byose bihangayikisha ahubwo kikarushaho kumushimira ingabire adahwema kuyihunda.
The Bright Five Singers ni itsinda ryabonye izuba ku itariki ya 15 Ukwakira 2016 rivukira muri paruwasi Katedarali ya Mutagatifu Mikayeli (Saint Michel) rikaba rigizwe n’abasore batandatu bagize amajwi 4 ndetse n’ibicurangisho ari bo NIZEYIMANA NYITURIKI Denys, NDOLI NDAHIRO Pacis Eusèbe, NIYONKURU Fabrice, KARANGWA KWIZERA Fabrice, NIYONZIMA Oreste na MUGWANEZA Jean Marie Vianney.
The Bright Five Singers ifite intego nyamukuru yo gufasha imbaga y’Imana gusenga no kuyisingiza binyuze mu ndirimbo.
The Bright Five Singers bakoze indirimbo nyinshi zisingiza Imana zirimo izigize album yabo ya mbere bise “Musabe muzahabwa” ari zo Musabe muzahabwa, Ngirira imbabazi, Dusingizimana, Uhoraho aragukunda, Sangwa Mariya, Wikwiheba, Abana warazwe, Mana wankijije, Yezu wemeye gupfa, ndetse n’izindi nka Mushumba utarumanza, Nazareti ishime, Zakewusi, Imana ni nziza, Roho ngwino utumurikire, Umutima ukunda, Twigishe gusenga, na Ntimukamwishishe.
The Bright Five Singers bafite imishinga myinshi (projets) irimo gutegura no kumurika album yabo ya kabiri, gukomeza gukora indirimbo zifasha ikiremwa muntu gusingiza Imana ndetse no gutanga ubutumwa bw’ihumure ndetse no kubana neza mu mahoro.


c: text/html

text:
Musenyeri Misago yari mwene Barambanza na Mukamparirwa, yavutse mu mwaka w’1943, mu cyahoze ari Komine ya Kinyami, Perefigitura ya Byumba, muri iki gihe ni mu Karere ka Gicumbi, Intara y’Amajyaruguru.
Misago yabatijwe ku italiki ya 17 Gicurasi 1956 muri Paruwasi avukamo ya Nyagahanga, naho isakatamentu yo gukomezwa ayihabwa ku ya 1 Ukuboza 1956.
Amashuri yize
Mu buzima bwe akiri umwana Misago yavugaga ko azaba umupadiri, ndetse nyuma yo kurangiza amashuri abanza yize kuri Paruwasi ya Nyagahanga kuva mu w’1952 kugeza muw’1958, yakomeje ay’Iseminari aho yatangiriye mu Iseminari Nto ya Rwesero kuva mu w’1958 kugeza mu w’1963, ayakomereza mu Iseminari nto ya Kabgayi kuva mu w’1963 kugeza mu w’1965.
Misago arangije amashuri yisumbuye yakomeje inzira imuganisha mu Bufaratiri ndetse no ku Busaserodoti, aribwo yajyaga gukomeza amashuri ye mu Iseminari Nkuru ya Nyakibanda kuva 1965 kugeza mu w’1971 aho yize imyaka ibiri ya Filozofiya n’imyaka ine ya Tewolojiya yitegura guhabwa Ubusaseridoti.
Nyuma yo kwiga ayo mashuri ntiyagarukiye aho kuko yakomeje gutyaza ubwenge aho yagiye kwiga “Sciences patristiques”( Amasomo ajyanye n’ubumenyi bw’abakurambere ba Kiliziya) i Roma muri “Institut patristique “Augustinianum” kuva mu w’1974 kugeza mu w’1979. Yahavanye impamyabumenyi ihanitse muri Tewolojiya n’impamyabumenyi y’ikirenga mu byerekeranye n’abakurambere ba Kiliziya.
Musenyeri Misago si ubuhanga mu by’abakurambere ba Kiliziya gusa yari yaramenye gusa kuko hejuru y’ibyo yari avanye i Roma hiyongereyeho kumenya indimi zigera ku ndwi arizo: Igifaransa, Icyongereza, Igitaliyani, Ikilatini, Ikidage, ndetse n’Ikigereki gikoreshwa muri Bibiliya.
Nyuma y’aho Misago aherewe Ubusaserodoti kuwa 28 Kamena 1992 yabaye umurezi mu Iseminari Nto ya Rwesero, kuva muri Nzeli 1971 kugeza muri Nyakanga 1974, ubwo kandi muri icyo gihe yafashaga abapadiri ba Seminari ya Rwesero.
Imirimo yakoze
Nyuma yo kurangiza amasomo i Roma, yabaye umwarimu w’iby’abakurambere ba Kiliziya mu Iseminari Nkuru ya Nyakibanda kuva mu w’1980 kugeza muri Nyakanga 1992.
Misago yabaye ushinzwe iby’amasomo muri iyo seminari kuva muri Nzeli 1981 kugeza mu Kuboza 1983, maze kuva muri Gashyantare 1984 kugeza muri Nyakanga 1992 aba umuyobozi w’iyo Seminari.
Uretse ibyo kandi Misago yabaye umwe mu bagize komisiyo zinyuranye z’Inama y’Abepisikopi Gatulika yo mu Rwanda, harimo Komisiyo ishinzwe iby’Abasaseridoti kuva mu w’1982 kugeza mu w’1992.
Musenyeri Misago kandi yabaye muri komisiyo ishinzwe guhindura mu Kinyarwanda inyandiko za Liturujiya kuva mu w’1981 kugeza mu w’1992, yabaye kandi muri komisiyo y’iby’amabonekerwa y’i Kibeho, aba mo muri komisiyo ishinzwe guhindura Bibiliya mu Kinyarwanda ariyo yavuyemo Bibiliya Ntagatifu kuva mu w’1984 kugeza mu w’1990.
Misago yanditse inyandiko nyinshi zishingiye ku bushakashatsi yakoraga, binatangazwa mu binyamakuru binyuranye byo mu gihugu haba mu rurimi rw’ Ikinyarwanda ndetse n’urw’Igifaransa.
Yabaye umuyobozi w’inama zinyuranye ku byerekeranye n’ihuzwa ry’ukwemera kwa Gikristu n’umuco wa Kinyarwanda anaba Umwepisikopi wa mbere wa Diyosezi ya Gikongoro kuva ku itariki ya 30 Werurwe 1992 , bityo aba umwe mu bagize inama y’Abepisikopi Gatulika yo mu Rwanda.
Misago kandi yabaye muri Komisiyo nyinshi za Kiliziya Gatolilka ndetse akaba zimwe muri zo yari anazibereye umuyobozi.
Misago kandi ni umwe mu Basenyeri bo mu Rwanda wafunzwe, aho yamaze umwaka usaga umwe muri Gereza Nkuru ya Kigali akurikiranyweho kugira uruhare muri jenoside biza kurangira abaye umwere.
Yitabye Imana kuwa 12 Werurwe aguye mu biro bye, akaba yari afite imyaka 69 y’amavuko. Kugeza ubu icyamwishe ntikirashyirwa ahagaragara n’ubwo bamwe bakekako yaba yarazize indwara y’umutima.

robotstxt: allowed

filter: keep


text:
Live: Kurikirana igitaramo cya Hillsong London na benjamin dube
Rwamagana: Korali Salem ikomeje kugaragaza imbaraga zidasanzwe bashyize hanze indirimbo nshya “Ku Irembo”
Korali Salem ikora umurimo w’Imana w’ivugabutumwa mu ndirimbo ikaba ibarizwa ADEPR , mu rurembo rwa Ngoma, Paruwasi ya Rwikubo , itorero rya Rwikubo . ni mu karere ka Rwamagana mu ntara y’uburasirazuba. yashyize hanze indirimbo yabo ya gatatu yise “Ku irembo” ni ndirimbo ikubiyemo ubutumwa buhumuriza abantu ko Imana ihindura amateka.
Korali Salem ikomeje kugaragaza impano idasanzwe mu rurembo rya Ngoma .Salem imaze gushyira hanze indirimbo eshatu “Nta mpamvu n’imwe”, “Hambere aha” ndetse ni ndi isohotse vuba yitwa “Ku irembo”. Izo ndirimbo nizo bamaze gushira hanze. Gusa sizo zonyine kuko hari ni zindi zarangiye batarashyira hanze. Bakomeje kugaragaza imbaraga zidasanzwe mu miririmbire yabo hafi ya buri kwezi bashyira hanze indirimbo.
Ubu bashyize hanze indirimbo yabo ya gatatu bise “Ku irembo” izaba iri kuri album yabo ya kabiri, ni ndirimbo igaragaza gukomera kw’Imana aho Imana ibasha gukiza umuntu naho yaba arwaye igihe kirekire, nta kintu na kimwe kinanira Imana kuko Petero na Yohani bategetse mu izina rya Yesu. umurwayi warumaze igihe ku Irembo ry’urusengero ryitwa ryiza arakira.
Umuyobozi wa Korali Salem, NKUNDIYAREMYE Jean de Dieu, yabwiye NKUNDAGOSPEL ko iyi ndirimbo irimo ubutumwa ko ntaho Imana itakura umuntu nubwo yaba amaze igihe mu bigeragezo kuko ari Imana ihindura amateka.
Yagize ati “Ubutumwa twatanga n’ukwibutsa abantu ko muri Yesu harimo byose. Nk’uko Petero na Yohani babaye igisubizo kuri uriya muntu wari waravutse aremaye niko Yesu uri muri twe afite ububasha n’ubushobozi bwo gukora ibiruta ibyo abantu batekerereza, kuko ariwe ufite ububasha bwo gukora ibitangaza, ibitashobokaga ku bw’abantu, ariko ku Mana tukamenya ko byose bishoboka”.
Korali Salem yatangiye umurimo w’ivugabutumwa mu ndirimbo mu mwaka wa 2008, yavutse muri korali 2 zahujwe ( Korali IBYIRINGIRO yari iy’Urubyiruko na Korali ELAYO yari iy’Abanyeshuri). zakoreraga umurimo w’Imana ku itorero wa Rwikubo, Paruwasi ya Rwikubo muri 2008. Ubu ikaba igizwe n’ibyiciro byose ( urubyiruko n’abubatse ingo). Korali Salem imaze gukora ivugabutumwa mu ndirimbo mu ntara zose z’igihugu no mu mujyi wa Kigali. Kugeza ubu imaze gusohora albumimwe ya audio n’iya kabiri irimo gutegurwa muri uyu mwaka ikaba imaze gushyira hanze indirimbo eshatu zizaba ziri kuri album ya kabiri itarabonerwa izina.
Muri gahunda korali Salem ifite barifuza gukora ivugabutumwa babinyujije mu bihangano byabo, kubw’ibyo muri iyi minsi bahugiye mu gutegura iryo vugabutumwa ku buryo bwagutse kugirango ribashe kugera kure hashoboka,barateganya gusohora album ya kabiri muri uyu mwaka.
indirimbo yazo wazisanga kuri shene ya Youtube: Salem Choir ADEPR Rwikubo na Facebook: Salem Choir ADEPR Rwikubo – Rwamagana.
UMVA HANO INDIRIMBO NSHYA ‘KU IREMBO’ YA KORALI SALEM ADEPR RWIKUBO


text:
Iherezo ribabaje rya Nkomeje Landouard waririmbye ‘Urwibutso rw’Umutoni’
Umuhanzi Nkomeje Landouard wanakoreraga Radiyo Rwanda (ORINFOR), yavukaga muri Komine Buringa, Perefegitura ya Gitarama, ubu ni mu Murenge wa Mushishiro mu Karere ka Muhanga.
Mukuru we witwa Uzabaho Thomas, avuga ko Nkomeje yavutse ku itariki 20 Mata 1960, yiga amashuri abanza ahitwa i Nyabitare, ayisumbuye mu Byimana mu cyiciro rusange n’Ishyogwe mu nderabarezi, arangije yigisha umwaka umwe aho yize amashuri abanza mbere yo kujya kwiga mu iseminari nkuru i Bunia muri Zaire (RDC), amarayo umwaka umwe akomereza mu Busuwisi.
Mu Busuwisi naho yizeyo imyaka ibiri gusa avayo atageze mu gipadiri ku mpamvu abo mu muryango we batabashije kumenya, ageze mu Rwanda ahita abona akazi k’ubunyamakuru kuri Radio Rwanda mu 1987, nyuma y’umwaka umwe (1988) aburirwa irengero burundu ku myaka 28 nk’uko bivugwa na mukuru we.
Uzabaho ati “Muri ORINFOR yari umutazi w’amakuru, ariko yahamaze umwaka umwe gusa, uwitwa Parmehutu Ladislas babanaga mu Cyahafi banakorana, aza kuntumaho ambwira ngo baramubuze, ngo nzaze gutwara ibintu bye. Mpageze bambwira ko yagiye ku kazi agenda nta kintu na kimwe ajyanye usibye ibyo yari yambaye.”
Uzabaho akomeza agirati “Hari mu 1988 ariko sinibuka ukwezi…hashize umwaka umwe ni bwo kuri ORINFOR batwoherereje ibaruwa batubwira ko bamusezereye ku kazi kuko ngo yakikuyeho, umuntu tumubura dutyo na n’ubu urwo rwandiko ndacyarubitse. Dukeka ko ashobora kuba yararigishijwe akamburwa ubuzima ahorwa aho yakomokaga, kuko kera uturere abantu baratuziraga.”
Uzabaho avuga ko bakomeje gukurikirana iby’umuvandimwe we bakomeza kubaza no ku kazi ariko babura ubafasha, ababyeyi be barinda bapfana agahinda ko kutamenya irengero ry’umwana wabo, kuko nta n’umurambo babonye.
Nkomeje Landouard yigishijwe gucuranga n’abahanzi nka Bigaruka Hubert na Kabengera Gabriel akiri mu mashuri yisumbuye. Mu ndirimbo ze zamenyekanye cyane harimo ‘Urwibutso rw’Umutoni’, ‘Nimumpanure’ n’Amayira ajya iwabo’.
Kurikira ibindi muri iki kiganiro:
Umva indirimbo Urwibutso rw’umutoni ya Nkomeje Landouard
Ibitekerezo ( 12 )
His is my uncle,RIP to him, aracyari mumitima yacu gusa mutumye nongera kumukumbura.uncle twaragukundaga Kandi nawe waradukundaga .aheza ni mwijuru.nari umwana mutoya ariko yahoraga ajya muri Belgique n’ahandi.
Nanjye uyu muhanzi nari muzi ariko ndabona iyi foto wagira ngo si iye. Njye muzi abyibushye. Yari umusore mugufi ariko ubyibushye.
Imana ikomeze imwakire mu bayo!
Uyu muhanzi ndamuzi twari duturanye, n’abavandimwe be bamwe baracyariho ndabazi, twajyaga tuva ku ushuli akaduhuza abana bo muri Quartier akaducurangira tukishima cyane. Nizeye ko Imana yamwakiriye mubayo.
Ngewe nzi iwabo murugo neza neza abavandimwe be bamwe bariho ndabazi, twajyaga tuva ku ishuli akaduhuriza hamwe nkabana akaducurangira tukishima cyane, nizera ko Imana yamwakiriye mubayo
yooo,birababaje cyane,ukuntu disi iyi ndirmbo yayiririmbye neza,kumbi nuko iherezo rye ryagenze.twrahombye vraiment.
Tuzongera tumubone ku munsi w’umuzuko.Nkuko Yesu yavuze,abapfuye baririndaga gukora ibyo imana itubuza bose azabazura ku munsi w’imperuka abahe ubuzima bw’iteka.Soma yohana igice cya 6 umurongo wa 40.
Nakundi.bibaho
ariko.imana.iramuz
Birababaje cyane uyu mugabo yari umuhanzi mwiza cyane! Kuba yari yarize muri kiriya gihe! Bagenzi be bamugiriye ishyari! Imana ikomeze imuhe iruhuko ridashira
Indirimbo ye twarayikundaga cyane.Most probably,abamwishe nabo barapfuye.Wenda baguye muli Kongo mu buhunzi.Tujye twirinda gukora ibibi.Twese turi ibiremwa by’imana.Abakora ibyo itubuza bose (abicanyi,abasambanyi,abajura,abikubira,abarwana,abatwarwa n’ibyisi,etc...bazahanishwa kubura ubuzima bw’iteka muli Paradizo.
Oooh mbega agahinda umuryango wasigaranye! Ndababaye sinarinzi ko byagenze gutyo! Imana imutuze aheza
Igishoboka cyo kubera yari umutaramakuru.. kandi w’umunyenduga..ashobore kuba yarataye amakuru ari sensible ajyanye n’amabi y’iriya ngoma...babimenya ko azayatangaza bagahita bamunyuza iy’unusamo.. byabagaho cyane bariya bakiga b’akazu ntibari abantu
Mana weeeee kumbi uyu muhanzi yaburiwe irenjyero ndababaye cyane


text:
Thursday, December 4, 2014
Uko Kagame yarwanyije, anica bamwe mu bashakaga guhagarika itsembabwoko ry'abatutsi
"Ku rupapuro rwa 459 rw'igitabo cye (J'ai serrĂ© la main du diable), Jenerali Dallaire aragira ati : «Mu yindi minsi ine, Abanyamerika bagendaga bungikanya inzitizi. Abongereza bo babafashaga bucece. Abafaransa bari bashyigikiye MINUAR 2 ariko bakagira ibyo basaba. Naho ibihugu bidafite aho bibogamiye byari birakajwe n'uko ibintu byatindaga ku buryo bukabije. FPR yakoze itangazo iryandikira Akanama k'Umuryango w'Abibumbye gashinzwe amahoro ku isi ryasaga n'iriturwanya ku mugaragaro. Abavugizi bayo bemezaga ko MINUAR yo mu rwego rwa kabiri yaje itinze cyane ku buryo itashoboraga guhagarika ubwicanyi, byongeye ngo yashoboraga kubangamira uguhirimbana kwa FPR ishaka ubutegetsi. Mu by'ukuri, ntabwo byari byagatinze, kubera ko ubwicanyi bwakomeje mu byumweru byakurikiye. Iyo ngira icyo nkeka, nari gushaka ihuriro ryari hagati y'uruhare rw'Abanyamerika na FPR mu kuburizamo no kwanga MINUAR 2 yari kuba ifite imbaraga nyinshi. Mbere y'isubukurwa ry'imirwano, twashoboye kubona ushinze ibibazo bya gisirikari muri ambasade y'abanyamerika ajya ku Murindi kenshi. Byongeye, muri Amerika ya ruguru hari impunzi nyinshi z'Abatutsi zari zishyigikiye FPR. Muri icyo gihe, buri munsi waherekezwaga n'urupfu rw'imbaga y'abantu muri Afurika yo hagati.» Nta wagira icyo arenzaho!
Ntibisaba kuba inzobere kugira ngo umuntu asobanukirwe icyo uwahoze ari umugaba wa MINUAR yashatse kuvuga. FPR na guverinoma y'Amerika bakoze ibishoboka byose kugira ngo hatagira ukura ababyeyi bacu mu nzara z'abicanyi. Bakomeje kungikanya «inzitizi» mu Muryango w'Abibumbye babuza iyoherezwa ry'ingabo mpuzamahanga zishinzwe guhagarika itsembabwoko, umugambi ari ugufasha Paul Kagame «kugera ku butegetsi». Kuba Jenerali Dallaire «ataragize icyo akeka» muri 1994, ni uko ibintu byahindagurikaga vuba kandi bigaherekezwa n'ikinyoma gihambaye ku buryo atabonye umwanya wo gushishoza ngo abone ukuri. Nyuma y'imyaka icumi, yandikira igitabo cye mu mutuzo ku ivuko muri Kanada, uwo mujenerali ugeze mu zabukuru nibwo yasobanukiwe.
«Igihangange» (uwo ni Bernard Kouchner uvuga) Jenerali Dallaire yaba se na we ari umuntu upfobya itsembabwoko cyangwa ari umubeshyi wo kugendera kure?
Icyampa Bernard Kouchner akongera agasoma yitonze igitabo cy'umugaba wa MINUAR kugira ngo arusheho kumenya ukuri kwa Paul Kagame! Nta muntu utibeshya, ariko kwihambira ku kinyoma ubizi kandi ubishaka ni ubuyobe!
Jenerali Dallaire ntiyigeze agirira Paul Kagame urwango. Ahubwo yaramukundaga. Ubuhamya bwe kuri we bwagombaga gutuma Bernard Kouchner yongera gusuzuma ubucuti yigamba ko afitanye n'umukuru w'igihugu cy'u Rwanda wagize uruhare rudakemangwa mu itsembabwoko ryibasiye Abatutsi. Ni ngombwa ko ibintu bisobanuka: ubugome bwa Paul Kagame ntabwo busonera na gato abicanyi barimbuye imbaga y'Abatutsi n'Abahutu batavugaga rumwe n'ubutegetsi. Bagomba kuryozwa ubwicanyi bakoze. Ariko Paul Kagame agomba kubarwaho ubwicanyi yakoze abishaka cyangwa yateje cyangwa yakoze we ubwe. Kubivuga ku mugaragara si ugupfobya itsembabwoko!
Ubuhamya bwa Jenerali Dallaire bwunganiwe n'ubwa benshi mu bahoze mu muryango wa FPR. Nkuko abo banyamuryango babitangaje, mu ngamba zawo z'ibanga, umuryango wabo wagombaga, guteza ubwicanyi mu Batutsi mu rwego rwo gusebya ubutegetsi bw'Abahutu hanyuma bakagira ubwo bwicanyi urwitazo rwo kubura imirwano kugira ngo basubirane ubutegetsi batakaje muri 1959. Imyitwarire ya FPR mu itsembabwoko yashimangiye iki gitekerezo. Uwo muryango wamaganye ibyifuzo byose bw'Umuryango w'Abibumbye cyangwa ibindi bihugu by'i Buraya byo guhagarika ubwicanyi. Wageze n'aho uteza ubwega uvuga ko uzahangana n'ingabo z'amahanga zizagerageza guhagarika itsembabwoko. Ndibuka iterabwoba ryashyizwe k'u Bufaransa igihe bwoherezaga ingabo mu rwego bwise Opération Turquoise.
Ibyo ari byo byose, imigambi ya FPR ntiyigeze iba iyo kurinda Abatutsi bo mu gihugu. Ahubwo bashakaga kubaroha. Ndetse n'Abatutsi barokotse ubwabo ntibigeze babyibeshyaho. Reka duhe ijambo umwe mu bazwi cyane muri bo, Yohani Petero Mugabe, wahoze ari umusirikari ukomeye mu nzego z'iperereza rya FPR. Ni we Mututsi wa mbere wamaganye ku mugaragaro uruhare rw'ishyaka rye FPR muri itsembabwoko yo muri 1994. Mu buhamya bwe ku rupfu rwa Perezida Habyarimana, ku itariki ya 25 Mata 2000, Yohani Petero Mugabe yanditse ibikurikira: «Icyemezo cya Kagame cyo guhanura indege ya Habyarimana cyabaye intandaro y'ishyano ritigeze ribaho mu mateka y'Abanyarwanda kandi Kagame yabikoranye umutimanama we wose. Inyota y'ubutegetsi yabaye impamvu y'itsembwa ry'imiryango yacu.» Yohani Petero Mugabe yakomeje agira ati: «Abatazi ukuri basingiza Kagame nk'umutabazi; ariko iminsi yagaragaje ko ari we ntandaro y'amakuba yacu. Yari yarahungishije imiryango mike y'abamuhaga akayabo k'amafaranga, naho ababyeyi bacu bo mu rwego ruciriritse abaterereza Interahamwe.»
Iki gitekerezo kigaragajwe n'umusirikari wo mu rwego rwo hejuru mu iperereza wari hafi Jenerali Kagame muri 1994 gisangiwe na benshi mu Batutsi bo mu gihugu bacitse ku icumu bahamya uruhare bwite rwa Paul Kagame mu bwicanyi."
Byakuwe muri TRIBUNE FRANCO-RWANDAISE
Subscribe to: Post Comments (Atom)


text:
Yanditswe na Stephanie Harp
Ubwo Valerie Laure Bilogue yageraga muri Maine avuye muri Kameruni mu 2018, yari yaramaze kubona impamyabushobozi y’imyaka ibiri mu bumenyi bwa mudasobwa, ndetse yari yaranakoze nk’umwarimu mu by’ikoranabuhanga. Yari azi neza ko ashaka gukora mu bya mudasobwa. Nyuma yo kugerageza uburyo amasomo yize yahabwa agaciro muri Maine ariko ntagire icyo ageraho, yagombaga gushaka ubundi buryo. Agira ati “nta kindi nashoboraga gukora kitari ibyo nkunda”.
Yahereye ku kwiyandikisha muri Preseque Isle, aho umugabo we akurikiranye amasomo mu by’ubuforomo, yiyandikisha mu ishami rituma ahabwa impamyabumenyi mu bumenyi rusange izwi nka GED, impamyabumenyi ifite agaciro nk’ak’iy’amashuri yisumbuye muri Amerika.
Yahise akomerezaho atangira kwiga mudasobwa ndetse n’ikoranabuhanga mu by’ihuzanzira (Networking Technology) mu ishuri rikuru North Maine Community College (NMCC). Agira ati “ubwo nazaga muri Amerika, no kuba navuga ijambo rimwe mu cyongereza byari binkomereye cyane”. Avuga ko ururimi rwe rwambere rwari Igifaransa. Ati”Byari bikomeye cyane kwisanga hano nk’umunyeshuri by’igihe cyose, niga icyongereza”. Byamusabye ko buri kintu cyose yari azi kuri mudasobwa agihindurira ururimi akakivana mu Gifaransa akakizana mu Cyongereza. Gusa yari yariyemeje. Ati “Mfite intego ngomba kugeraho. Ni yo mpamvu nakoze cyane kugirango mbe ngeze aho ndi ubu”.
Avuga ko adatinya ibiruhije. Agira ati “buri wese unzi ibyo abinzi ho. Nkunda ibigoye. Mba nshaka kumenya ibyo nshoboye”. Uretse kuba yarabaga mu ishuri by’igihe cyose yiga icyongereza, umuto mu bana be bane yari afite amezi atatu gusa ubwo yatangiraga mu ishuri NMCC. Ati “Byari bigoye cyane cyane rwose, kwita ku mwana, kutaryama nijoro n’ibindi. Nakoraga aha babiri”.
Kubera abana, abantu benshi bamugiraga inama zo kujya kwiga igiforomo, bavugako ari ibintu byiza ku mubyeyi. Ati “narababwiye nti hoya. Ntabwo nazumva nisanzuye hariya hantu. Ndashaka aho nzakora numva nisanzuye, nkora ibintu nkunze. Niyo mpamvu ninjiye mu bya mudasobwa.”
Mu kwa gatandatu, Laure Bilogue yabashije kwinjira mu muryango w’abanyeshuri b’abizerwa mu nama njyanama y’iri shuri. Yashyizweho na Guverineri Janet Mills ndetse yemezwa na senateri wa Maine. Ashimira cyane abantu mu ishuri NMCC n’abandi bose bamufashije. Impamvu yifuzaga kwinjira muri aka kanama njyanama ni ukugirango nawe afashe abandi kubona ko amashuri makuru ari ahantu heza ho guhitamo. Agira ati “Hari benshi mu bimukira nzi batinya: baba bambaza bati ‘ese usigaye uba he?’ ‘ese bigenda bite?’ sinshaka ko abimukira babaho mubwoba bwo kujya ku ishuri. Kubera ko urwego rushinzwe amashuri makuru rwa Maine (MCCS) rufunguye kandi rwiteguye gufasha buri wese ushaka kujya ku ishuri. Icyo basabwa ni ukuba bafite amashuri abemerera gukomeza mu mashuri makuru, ubundi bakitegura gukora cyane”.
Nk’umwe mu bagize inama njyanama, yifuza gukangurira buri wese gukomeza amashuri. Ati “Hari icyo mbwira buri wese ufite intego cyangwa icyerekezo. Wenda agitinya gutangira, cyangwa se agakeka ko imyaka afite itabemerera kukigeraho. Hoya, ndashaka rwose kubereka ko ibintu byose bishoboka ku bimukira, atari ku bimukira gusa ahubwo ku batuye Maine bose”. Ubwo yatangiraga yateguye kujya ku ishuri gusa. Ati “ntabwo nigeze ntekereza rwose ko nagera kure, nkaba natoranywa mu rwego nk’uru. Nashakaga gusa kujya ku ishuri ngo menye ubumenyi nashakaga ubundi bampe impamyabumenyi.”
Nyuma yo kubona impamyabumenyi muri NMCC mu kwa gatanu, nk’umwe mubanyamuryango ba Phi Theta Kappa Honor Society, ubu noneho arashaka kugera ku birenzeho. Kuva muri uku kwa kenda, yatangiye kwiga amasomo y’iyakure azamuhesha impamyabumenyi y’icyiciro cya kabiri cya kaminuza muri kaminuza ya Maine iri Augusta, aho ari kwiga ibijyanye n’umutekano mu bya mudasobwa. Ati “ndashaka ko nko mu myaka nk’ibiri cyangwa ibiri n’igice nazaba narabonye impamyabumenyi y’ikiciro cya kabiri cya kaminuza wenda nkakomeza no mu cyiciro cya gatatu”. Nyuma y’aho ni bwo nzamenya ko mfite imbaraga zihagije zatuma nkomeza. Sinshaka guhagarara mbere y’uko ndangiza ikiciro cya gatatu.” Hagati aho akora by’igihe gihoraho nk’umukozi mu iby’ikoranabuhanga mu kigo cy’ubuzima muri Caribou.
Guhura n’ibiruhije, bibera urugero rwiza abana be ubu bafite imyaka 13,11,6 ndetse n’2, rwo kugera ku byo nyina yagezeho ndetse no kubirenga. Umwana we mukuru w’umukobwa ajya amubwira ati “ntekerezako nzabona impamyabumenyi nyinshi ndetse nkanagera kuri byinshi kukurusha mama”. Laure Bilogue, niwe wambere mumuryango we wageze muri mashuri makuru. Avuga ko umukobwa we nawe akora cyane. Ati “abona amanota rwose meza kuko amfatiraho urugero. Mbona azagera kuri byinshi no kundusha”.
Uretse kubera urugero abana be, Valerie Laure Bilogue, azi neza icyo ashaka. Ati “Nashakaga kwerekana ko byose bishoboka, ku myaka iyo ari yo yose mu buzima bw’umugore – n’ubwo waba ufite abana, n’ubwo waba uri umugore ushobora gukomeza amashuri, ugakomeza ukiga maze ukagera ku ntego zawe no ku byo wifuza”. Ati “ntabwo ari ibintu bidashoboka. Ni ikintu nashakaga kwereka buri wese”.


text:
Umuhanzikazi mu ndirimbo ziha ikuzo Imana, Aline Gahongayire, abinyujije mu muryango yashinze “Ndineza Organization” yahaye abafite ubumuga bw’amaguru, amagare 70 afite agaciro ka Miliyoni 31 (31,500,000) Frw.
Ni mu gikorwa cyabaye ku
gicamunsi cyo kuri uyu wa Gatanu tariki 23 Nzeri 2022, ku biro by’Akarere ka
Gasabo mu Mujyi wa Kigali, hagamijwe kugarurira icyizere bamwe mu bafite
ubumuga bw’ingingo batoranyijwe muri aka karere n’ahandi.
Gahongayire uzwi mu
ndirimbo zirimo ‘Ndanyuzwe’, yatanze aya magare afatanyije n’umuryango wa
Gikirisitu Food for Hungry, usanzwe ufasha abababaye, ukora ibikorwa
by’ubutabazi, kandi ugaharanira iterambere ry’abaturage hirya no hino ku Isi.
Uyu muryango ukorera mu bihugu 18 naho mu Rwanda ukorera mu turere dutanu. Ukorana n’ibigo bitandukanye n’imiryango nterankunga, ndetse na za
Minisiteri zitandukanye n’Inama Nkuru y’Abafite ubumuga.
Umuryango ‘Ndi ineza’
watanze amagare 30, hakiyongeraho andi 40 azatangwa mu Karere ka Gasabo. Igare
rimwe rifite agaciro k’amafaranga ibihumbi 450 Frw.
Nyuma yo gutanga aya
magare, Gahongayire yagize ati “Iyo tubonye amagare hari ibindi byinshi biba
biri hejuru y’amagare, nko kuyageza aho agomba kugera n’ibindi byose.”
Asobanura ko hari indi
mishinga bakorera mu byaro kandi ko amagare azasigara bazayageza ku bantu
bafite ubumuga batuye mu cyaro.
Ubuyobozi bwa Food for
The Hungry bushima Ndineza Organization kubera imikoranire myiza bafitanye, nko
kuba batangira raporo ku gihe ndetse no gutanga amazina y’abagenerwabikorwa.
Umuhuzabikorwa wa Food
For The Hungry mu Rwanda, Ndayisaba Faustin, yagize ati “Mu izina rya Food for the
hungry ndashimira Aline Gahongayire n’umuryango ayobora kuko dukorana neza.”
“Atangira raporo ku gihe
kandi n’amazina y’abahawe amagare twayabonye hakiri kare. Icyo dufatanyamo na Ndineza
Organization n’uko badushakira abagenerwabikorwa hanyuma bakadufasha kugeza
inyunganirangingo ku bo zigenewe.”
Gacamumakuba Davide utuye
mu Murenge wa Kimironko mu Karere ka Gasabo, uri mu bahawe igare, yashimye
ubugwaneza n’umutima wo gutekereza ku bantu bafite ubumuga biranga Gahongayire.
Dusabimana Abdul utuye mu
murenge wa Kinyinya yishimiye igare yahawe kuko ngo kuva mu 1982 yagenderaga mu
mbago.
Ati “Kuva mu 1982
nagenderaga mu mbago ahubwo zagezeho ziza gusaza ahubwo nari maze imyaka itatu nicaye
hasi kuko ntashoboraga kugenda. Ndashimira Gahongayire umpaye igare ryo kugenderamo
kandi rizamfasha gukora ibinteza imbere.”
Umuyobozi Nshingwabikorwa
w’akarere ka Gasabo, Umwali Pauline, yashimye abafatanyabikorwa b’Akarere ka
Gasabo bafatanya muri byose.
Avuga ko Ndineza
Organization yabahaye amagare nk’inyunganirangingo ku bantu bafite ubumuga 30,
ariko ngo bakaba bongewe andi 40 nyuma yo kugaragaza ko hari abantu bafite
ubumuga 125 bakeneye amagare.
Ni ku nshuro ya kabiri,
Gahongayire ahaye amagare abafite ubumuga, kuko mu Ukwakira 2020 yakoze
igikorwa nk’iki.
Ndineza Organazation’ ni
umuryango washinzwe na Gahongayire, usanzwe ufasha abana n’ababyeyi, abana
bahohotewe n’abandi.
Aline avuga ko mu myaka
itandatu ishize uyu muryango ukora, bahuye n’ibicantenge byinshi ariko “Uyu
munsi ndashima Imana ko hari abantu benshi bishimye, hari abantu benshi banezerewe,
abo niyo ntsinzi yacu.”
Yavuze ko hari abana basubije mu ishuri, hari imiryango itandukanye bagaruriye icyizere cy’ubuzima, bituma barushaho gukomeza gukora n’ubwo hari ibicantege byinshi mu nzira bacamo.
Gahongayire yatanze amagare 70 ku bafite ubumuga bw'amaguru bo muri Gasabo
Umuyobozi Nshingwabikorwa w’Akarere ka Gasabo, Umwali Pauline, yashimye abafatanyabikorwa b’akarere ka Gasabo bafatanya muri byose
Umuhuzabikorwa wa Food for The Hungry mu Rwanda, Ndayisaba Faustin
Byari ibyishimo ku bafite ubumuga bw'amaguru bahawe amagare
Ni ku nshuro ya kabiri Gahongayire atanze amagare ku bafite ubumuga
Umwaka ushize Gahongayire yatanze amagare 20, harimo 10 yo muri Gasabo na 10 yo muri Nyarugenge
Gahongayire azwi cyane mu
ndirimbo ‘Hari impamvu pe’, ‘Nzakomeza’ n’izindi
AMAFOTO: Zamdah


text:
Nema: Mwese mukomere cyane!Ndizera ko mugiye "gusharamana" n'inshuti zanyu.Nabonye aho ngaho hasigaye hagezweho ijambo ngo"Gusharama"Ariko muritondere kunyaza mwokabyaramwe.Dore no mu ibinyare Sida iba yuzuye.
Par NEMA
Urakoze gusoma iyi nkuru kuri Igituba.org, shyiraho igitekerezo cyawe, twungure inama, tubwire uko ubona iby'igitsina na experiences zawe, tubaze cyangwa utwoherereze inkuru n'amafoto ku igitsina kuri bangambiki@igituba.org cyangwa bangambiki@bangambiki.com. Ohereza umwirondoro tugushakire inshuti ku Igihozo H.Bangambiki


text:
Agatabo "HUMURA MWANA WANJYE"
Kanditswe na Marie Médiatrice INGABIRE
Aragira ati "Nta muntu utifuza kubaho anezerewe, buriwese akora uko ashoye ngo yishimire ubuzima kandi afashe n’abandi kubwishimira.
Nibangahe se muri twe bagera kuri iyo ntego ?
Kuki uwo munezero dushakisha tutawugeraho ?
Marie Médiatrice INGABIRE mu bunararibonye muri iyo ntambara yo gushaka umunezero n’amahoro y’utuma, aratwibutsako bishoboka kuba mu isi twishimye. Niba tubigize intego iturutse mu ndiba y’umutima.
Kandi tukiringira urukundo, imbaraga n’impuhwe by’uwaturemye.
Gusoma aka gatabo rimwe ntibihagije, nakugira inama yo kugasoma iminsi 120 udasiba. Kazagufasha guhindura ubuzima bwawe.
Agatabo HUMURA MWANA WANJYE k’amapaji 46 kanditswe na Marie Médiatrice INGABIRE, mw’icapiro rya Éditions la Pagaie, kw’italiki ya 8/9/2017
Kagura amaeuros atanu (5€), n'aya posita.
Kabarizwa kuli WhatsApp nimero +33646080097, kuli email ingabire969@gmail.com cyangwa editionslapagaie@yahoo.fr
Icapiro Editions la Pagaie


text:
URUKUNDO NYARUKUNDO EP 11:Cyuzuzo abereye imfura Igitego
Muri iyo minsi Mukamwiza yasuye kwa Karenzi abatunguye, mu rwego rwo kubaba hafi muri ibyo byago byari byabagwiririye. Yafatanyije n’ababyeyi b’Igitego kumwumvisha ko agomba kujya kwipimisha akarengera ubuzima bwe n’ubw’inzirakarengane atwite, Igitego arabyemera. Mukamwiza yasabye ko bamuha Igitego akamujyana i Kigali akazamushyira mukuru we w’umuganga akaba n’inzobere mu kugira inama abafite ibibazo by’ihungabana akamufasha kwakira ibyamubayeho mbere yo kumupima. Nuko Igitego aritegura barajyana.
Cyuzuzo yavuye ku kazi yiyumvira umuziki utuje kuko niwo wari usigaye umufasha kudaheranwa n’agahinda. Yinjiye mu nzu atungurwa no kubona Igitego yicaye mu ruganiriro. Ashyira agakapu yari ahetse ku ntebe, maze Igitego arahaguruka aramuhobera, bamara nk’umunota bumanye batavuga, maze Igitego ahita arira. Cyuzuzo aca bugufi yicara ku ntebe, amwicaza ku bibero bye amuhanagura amarira.
Igitego amaze gutuza, Cyuzuzo amureba mu maso aramubwira ati: «Igite, iyi si ibamo ibigeragezo n’ibizazane byinshi, ariko Imana yonyine niyo idufasha kunesha. Ibyabaye byabanje kundenga ariko ndagenda niyakira buhorobuhoro. Uko biri kose ntacyadutanya.» Igitego yumvise ayo magambo yubama mu gituza cy’umukunzi we yongera kurira. Muri ako kanya nyina wa Cyuzuzo yinjira arikumwe na mukuru we
Muberanyana wari umuganga akaba n’umuyobozi w’ikigo cy’abihaye Imana cyafashaga abafite ibibazo by’ihungabana gusubira mu buzima busanzwe. Basanze Cyuzuzo na Igitego batuje banga kubasubiza inyuma kuko babonaga bari mu nzira yo gukizanya ibikomere, barabasuhuza maze bafata udutebe bajya kwiyicarira hanze.
Hashize akanya bumva bafunguye televiziyo, nyina wa Cyuzuzo yinjiye asanga Igitego niwe usigaye mu ruganiriro. Aramuhamaga basanga Muberanyana, amwereka aho yicara maze abasiga baganira. Bamaranye nk’amasaha abiri, nuko Muberanyana ahamagara Mukamwiza baganiraho akanya gato barikumwe uko ari batatu, birangiye bagaruka munzu, bicara mu ruganiriro. Mukamwiza aragenda akomanga ku cyumba cya Cyuzuzo, arakingura bavuganaho akanya gato, asubira mu ruganiriro ahamagara Muberanyana, bajyana kuganiriza Cyuzuzo. Hashize nk’iminota mirongo itatu bagaruka bose mu ruganiriro, baganirira hamwe uko ari bane. Bemeranya ko mu gitondo Igitego aribuge aho Muberanyana akorera akamupima.
Bukeye Mukamwiza yabwiye Igitego ngo yitegure amuherekeze kwipimisha, Cyuzuzo amubwira ko yasabye uruhushya ku kazi bakarumuha, bityo akaba aribumuherekeze. Nyina kuko yabonaga batangiye gukira ibikomere arabareka yigira ku kazi ariko ahamagara Muberanyana aramubwira ngo nasanga ibisubizo ari bibi amuhamagare aze bafatanye kubahumuriza. Igitego na Cyuzuzo bamaze kwitegura Kamali avuye kujyana Mukamwiza ku kazi, binjira mu modoka baragenda. Bageze aho Muberanyana akorera, abajyana aho yakirira abashyitsi baraganira.
Birangiye ajya gupima Igitego asanga we n’umwana atwite bameze neza nta kibazo. Bagarukana aho Cyuzuzo yari yicaye, Muberanyana abaganiriza ku bijyanye n’uburyo umugore utwite yitwara n’uburyo agomba kwitabwaho, birangiye bombi ajya kubapima ubwandu bw’agakoko gatera SIDA, basubira aho yakirira abashyitsi baricara bategereza ibisubizo.
Hashize umwanya Muberanyana araza abaganiriza umwanya munini atarababwira ibisubizo, bigeze aho Cyuzuzo ati: «Ariko wabanje ukatumara amatsiko.» Igitego ati: «Yego rata.» Cyuzuzo yungamo ati: «Byaba bibi byaba byiza twiteguye kubyakira ubuzima bugakomeza.» Muberanyana araseka maze abahereza impapuro ziriho ibisubizo byabo, basanga bombi ni bazima. Yababwiye birambuye ibyo umugore utwite agomba kwitwararika mu mirire ye, imigenzereze n’ubuzima rusange bwe bwa buri munsi, maze abasezeraho barataha.
Cyuzuzo na Igitego banyuze ku iduka aho nyina akorera, bamumenyesha inkuru nziza, maze ababwira ko ikigoroba aribufunge iduka bakajyana iwabo w’Igitego. Ahamagara Migambi arabimumenyesha, Migambi ahita amubwira ngo abwire Cyuzuzo age kumureba ku kazi bavugane. Cyuzuzo aragenda, Igitego asigarana na Mukamwiza mu iduka.
Migambi yaganirije umuhungu we, bemeranya ko bahita bategura ubukwe, umwana Igitego atwite akazavukira iwe akitwa uwe. Migambi abwira Cyuzuzo ko uwo munsi Igitego yareka gutaha bakazajyana ku bukeye bose kuko wari umunsi w’ikiruhuko, bakajya kuganira n’iwabo w’Igitego ibijyanye n’ubukwe.
Umunsi wakurikiyeho, mu masaha y’igicamunsi, Migambi, umugore we, umuhungu we, Igitego na Kamali berekeza iyo ku Kamonyi. Bagezeyo barabakira, baricara baraganira. Bigeze hagati Migambi afata ijambo, ati: «Muvandimwe Karenzi, ndagushimira umubano mwiza waranze imiryango yacu yombi kuva kera kugeza uyu munsi. Ibyiza n’ibibi twarabisangiye kandi n’ibiri imbere tuzakomeza kubifatanyamo. Ibyago byatugwiririye muri iyi minsi byadushegeshe twese ariko ntitwaguye ngo duhere hasi, turacyatera agatambwe tujya mbere. Nishimiye kubamenyesha ko abana bacu bombi basuzumwe bagasanga ari bazima kandi n’umwuzukuru wacu Igitego atwite akaba ameze neza. Dufatanye kwibagirwa ibyabaye, twakire umwuzukuru mu muryango ndetse dufatanye gutegura ubukwe bw’abana bacu mu minsi ya vuba, kugira ngo umwuzukuru azavukire mu rugo rushya rw’ababyeyi be.»
Karenzi na we afata ijambo ati: «Muvandimwe Migambi, mbanje kugushimira inkuru nziza utugejejeho. Nikoko ibyago bigwirira abagabo kandi kuba byaratugezeho nicyo gihe koko ngo tugaragaze abo turibo. Igitekerezo cy’ubukwe ndagishyigikiye rwose. Ibyabaye tubirenze amaso, duheshe abana bacu umugisha, urugendo batangiye barusohoze.»
Bumvikanye gahunda zose z’imihango ijyanye n’ubukwe n’igihe zizabera, maze umuryango wa Migambi urasezera urataha.
Igihe cy’ubukwe cyarageze burataha. Cyuzuzo n’Igitego barabana, baratunga baratunganirwa. Ubu bafite abana batatu; imfura yabo Shema, ubuheta bwabo Isheja, n’umuhererezi Shingiro. Ni umuryango uteye ubwuzu.
NTUZACIKWE NA SEASON II Y’IYI NKURU IZABAGERAHO VUBA
UMWANDITSI: RENZAHO Christophe
Art: Idi Basengo
Ushaka gutera inkunga ubwanditsi bw’izi nkuru ndende, wabunyuza kuri 0788696317 cyangwa 0727696317
Ibice byabanje:
Umusogongero w’inkuru Ndende, EP1: URUKUNDO NYARUKUNDO
URUKUNDO NYARUKUNDO EP 2:Cyuzuzo arabutswe inkumi itagira uko isa !
URUKUNDO NYARUKUNDO EP 3: Cyuzuzo ararikocoye !
URUKUNDO NYARUKUNDO EP4: Cyuzuzo akubiswe n’inkuba
URUKUNDO NYARUKUNDO EP 5: Cyuzuzo abonye umuhoza
URUKUNDO NYARUKUNDO EP 6:Umutesi asabye imbabazi
URUKUNDO NYARUKUNDO EP 7:Urwango ruratangiye hagati y’Igitego na Umutesi
URUKUNDO NYARUKUNDO EP 8:Umutesi yaba agiye kugambanira Igitego ?
URUKUNDO NYARUKUNDO EP 9:Igitego afashwe ku ngufu
URUKUNDO NYARUKUNDO EP 10:Igitego aratwite


text:
Abanyarwanda bafite igihugu cyahawe umugisha
Umuntu wese yaba umunyarwanda cyangwa undi hari ikintu yakagombye guha agaciro kuko nacyo kikamuha, igihugu cyawe ni cyo kintu cyonyine ufite ku isi. Utekereje neza wasanga impamvu nyamukuru yatumye wowe ubaho ni ukugirango uzane ibyiza mu gihugu cyawe. Iyo ndebye u Rwanda nk’igihugu, nkareba n’abaturarwanda bose nsanga dufite igihugu cyahawe umugisha. Dore impamvu:
1.Umugisha wo gutsinda abanzi bose
Imwe mu migisha ikomeye cyane ni uwo gutsinda abanzi baba abarwanisha amasasu cyangwa intwaro z’ibitekerezo. Ntabwo u Rwanda rushobora gutsindwa kuko rwahawe umugisha wo gutsinda. Nta nubwo rushobora gusubira inyuma ku rugamba kuko rufite umugisha wo kudasubira inyuma. Isi yose ishobora kuba yahaguruka ikarurwanya ariko ntiyarutsinda kuko rufite umugisha. Ntabwo u Rwanda rwapfuye kubaho gusa ahubwo ni igihugu cyatoranyijwe kandi nyuma1994 rweguriwe ibyiza byose,ubu iyo abantu bose bifuza kuruzamo ni uko baba babona ko u Rwanda ari igihugu gifite ibyiza byinshi.
Umuntu wese washaka kurwanya u Rwanda uburyo bwose yakoresha agomba gutsindwa byanze bikunze. U Rwanda ntabwo kandi warugereranya n’ibindi bihugu kuko rutandukanye na byo cyane,nzi neza ko gutsinda bizakomeza kuba ku Rwanda kugeza ibihe byose.
2.Umugisha wo kwanga akarengane
Akarengane ni ikintu kibi cyane, umuntu wese akwiye kwanga akarengane kabone niyo kaba kizanye. Abantu bamwe barwaye indwara y’imbonahafi(miopie) bajya baharabika u Rwanda ariko bene abo bakibitekereza bahita batsindwa, ugasanga baravuga u Rwanda uko rutari bati”mu Rwanda haba akarengane, ubundi bati mu Rwanda haba ruswa n’ikimenyane…..” ariko ntibavuge ibyiza u Rwanda rwagezeho.
Akarengane ko kubwira umuntu ko agomba kujya muri Mutuelle de santé cyangwa kuva muri nyakatsi akaba mu nzu y’amabati kandi agafashwa, gutuza impunzi z’abanyarwanda zirukanwe kandi bikozwe n’abanyarwanda bagasaranga ubutaka n’ibindi byiza bigenda bikorwa n’abanyarwanda, ibi ni byo koko abantu barwaye yandwara navuze bita akarengane?
Niba aka ari ko karengane kukemera nta cyaha kirimo. Umunyarwanda wese usobanutse aho yaba ari hose agomba kwanga akarengane kuko ni umugisha ku bana b’u Rwanda. Dufite igihugu cyanga akarengane ku rwego rwo hejuru,uyu mugisha mureke tuzawukomereho utazaducika.
3.Umugisha wo kubana neza mu baturage
Iyo nitegereje cyane hano iwacu mu Rwanda usanga abantu bose babanye neza. Igipimo ukirebera uburyo abantu baganira,ubucuti bwo gusurana gutabarana n’ibindi. Nta rwikekwe mu bana b’u Rwanda kuko usanga buri umwe akubwira murebana neza kandi abivanye ku mutima. Mu gihe mu bindi bihugu usanga hari abaturage bamwe baba badacana uwaka.
Abo ku gasozi kamwe batasura abandi cyangwa ngo bavugane nkuko byari bimeze hagati ya Abayuda n’abanyasamariya cyangwa Amerika n’Abarabu. Twe ibyabaye mu gihugu cyacu nk’amateka mabi byadusigiye isomo rikomeye ni yo mpamvu imbaraga zashyizwe cyane mu kunga abana b’u Rwanda nyuma yo guhura na Jenoside yakorewe Abatutsi. Gahunda ya ndi munyarwanda yaje ije gushimangira umubano uhamye mu banyarwanda kandi ugomba kuturanga.
4.Umugisha wo kugira ubuyobozi bureba kure
Ubuyobozi bwose butareba kure nta buyobozi buba burimo. Ubuyobozi bw’u Rwanda byamaze kwandikwa ndetse biranatangazwa ko ari ubuyobozi busobanutse bufite icyerekezo cyiza. Ntabwo koko dufite imihanda ya gari ya moshi ariko dufite Leta itubakiye ku bintu gusa (material government) ahubwo yubakiye ku bunyarwanda n’indangagaciro zacu.
Kubakira ku bintu gusa ni byo byoretse ibihugu byinshi ku isi kuko aho gushyira imbere ubumuntu bahashyira ibintu(le materiel remplace l’humanité),ntimuzabone izo ntambara ziriho kugeza ubu ngo mwirirwe mushakira ahandi ni iri hame ryarikoze.
Iyo rero nkomeje kwitegereza imirongo migari nkareba aho tuva,aho tugeze n’aho twerekeza nsanga twaharawe umugisha wo kugira abayobozi beza nyuma ya 1994. Ibyiza byose by’u Rwanda bitangirira nyuma ya 1994 ni ho wabishakira n’aho mbere nta murongo byagiraga.
5.Umugisha wo kuzamura ibendera ry’Imana
Ntabwo ari ibihugu byinshi byemera ubutumwa bune bwa Yesu nkuko bwanditswe na Matayo,Mariko,Luka na Yohana. Hari ibihugu bimwe byica ndetse bigahohotera abantu bose bavuga ibyerekeranye na Yesu nyamara mu Rwanda dufite ubwisanzure bwo gusengera aho ushaka. Mbega umugisha utangaje! U Rwanda rwahaye ijuru icyubahiro ni yo mpamvu rutazatsindwa igihe cyose rugifite Imana kandi nzi neza ko rutazashyigikira gahunda y’ibihugu by’ibihangange byamamaza ubutinganyi ndetse bikabitegeka n’ibindi bihugu.
Iyo umwami abaye mwiza n’abo ayobora baba beza, ni ko bimeze mu Rwanda, ntabwo nshidikanya ko mu gihugu nk’u Rwanda hazavamo abantu benshi bazataha ijuru kuko barahari cyane.
Reka twumvire Imana kuko yaduhaye igihugu kandi Satani yaratsinzwe mu 1994 nubwo yishe benshi ntazongere na rimwe. Umunyarwanda wese namenye ko ntawe uzadutsinda uretse Imana yonyine.
Imigisha ni myinshi twahawe kandi byose biri mu maboko y’abana b’u Rwanda aho baba hose haba imbere mu gihugu cyangwa mu mahanga. Abariyo bashakira u Rwanda ibyiza imigisha y’uburyo bwose izakomeza kubazaho n’aho abashaka ibibi bazagirwaho n’imivumo irenga cumi n’ibiri.
Mureke twubake u Rwanda kuko ni igihugu cyahawe umugisha.
HAKIZIMANA Claver
Umusomyi w’ububiko.umusekehost.com


text:
Abana bagera kuri 600 baturutse muri santarari zose zigize paruwasi ya Zaza, kuri uyu wa gatandatu tariki 22/04/2017 bahuriye kuri paruwasi ya Zaza mu rwego rwo gusoza ihuriro ry’abana bari baratangiye mu gihe cy’ibiruhuko.
Uyu munsi wabimburiwe n’igitambo cy’Ukaristiya cyahereye i saa yine kiyobowe na padiri MUTWARASIBO Janvier ushinzwe komisiyo y’Iyogezabutumwa ry’Abana muri Diyosezi ya Kibungo
Psychological processes such as depression, anxiety, and7INTRODUCTION cialis sales.
.
Mu nyigisho yahaye abana, padiri yagarutse ku butumwa abana bagenewe ku munsi Mpuzamahanga wahariwe Iyogezabutumwa ry’Abana wari wizihijwe kuwa 19/02/2017
penile prostheses may be associated with high ratessildenafil usage but the specific relationship to the drug is cialis prices.
. Yabasabye kuzirikana cyane ku ruhare rwabo muri yubile y’imyaka 100 y’ubusaserdoti, n’icyo bagomba gukora kugira ngo iyo yubile izagende neza.
Nyuma y’igitambo cya Misa hakurikiyeho ibirori byarimo amarushanwa. Insanganyamatsiko abana bagendeyeho muri iryo huriro yagiraga iti:”Bana tube intangarugero mu miryango yacu twiyubakira Kiliziya”. Ni nayo abana bagendeyeho bategura amarushanwa bakoze kuri uyu munsi byari bigizwe n’indirimbo, udukino, imbyino n’imivugo
. Abatsinze bahawe ibihembo binyuranye birimo amakaye, amakaramu n’udutabo.
Abana basabwe gushyira mu bikorwa ibyo bagaragaje babinyujije mu bihangano binyuranye, cyane cyane mu guharanira kuba urugero rwiza muri bagenzi babo.


text:
Minisiteri y’Umuco na Siporo igaraza ko umusaruro w’umuganura mu Rwanda ugaragarira ku iterambere ry’ibikorwa bitandukanye by’abaturage.
Kwizihiza umuganura ni uguha agaciro umuco w’u Rwanda.
Icyumweru cy’umuganura gihuza abayobozi n’abayoborwa, urubyiruko n’abakuru bagasabana bishimira ibyagezweho, bagafata n’ingamba zo kubisigasira hagamijwe kubyubakiraho biteza imbere.
Bamwe mu baturage bagaragaza ko kwizihiza umuganura babikomora ku muco nyarwanda.
Umuganura bawufata nk’igihe cyo gusangira umusaruro w’ibyo bagezeho ndetse no gutegura indi mihigo yo mu bihe biri imbere.
Uwitwa Katabarwa Jean Claude aragira ati “Umuganura nkunda kuwizihiza kuko wabayeho niko umuco nyarwanda ubitubwira, ntekereza ko nta kintu kizahindura umuco nyarwanda cyereka niduhindura n’izina ariko ntekereza ko ntakigomba guhinduka kuko ibyo bakoreshaga kera n’ubu birahari.”
Undi witwa Iradukunda Patrick aragira ati “Cyera ho babigereranyaga mu buhinzi cyangwa ku musaruro bagize ariko ubu wenda n’akazi kose umuntu yaba arimo ni ngombwa ko hashira igihe runaka akisuzuma akareba icyo yagezeho ibyagenze neza n’ibitaragenze neza ku muganura natwe niko tubifata”.
Mbere y’Abakoroni, ibirori byizihizwaga hakoreshejwe amasaka nk’ikimenyesto cy’ubumwe, maze Abanyarwanda bagashimira Imana uburumbuke bw’umuryango, imyaka n’amatungo yabahaye.
Abaturage baganuzaga Umwami amata, amasaka, n’izindi mbuto nkuru ari zo uburo, inzuzi n’isogi n’ibindi byose byabaga byeze muri icyo gihe.
Gusa uko ibihe byagiye bitambuka kugeza magingo aya, mu byahozeho bimwe bigenda byisanisha n’iterambere ry’aho isi igana, umuganura ntukireberwa mu ndorerwamo y’imbuto gusa ahubwo ni mu iterambere ry’abaturage mu ngeri zitandukanye.
Rugemintwaza Nepo Komiseri muri Komisiyo y’Igihugu y’Itorero, avuga ko ku munsi w’umuganura abaturage bagize icyo bageraho bagomba kuremera abandi kugira ngo nabo mu bihe bizaza bazabe bafite icyo baganuza abandi.
Aragira ati “Icyanogejwe cya mbere ni ukuvuga ngo umuganura ntukiri uwo kurya n’uwo kunywa kandi ntugishingiye ku mbuto gusa z’amasaka n’ibindi, ni ukumva umuganura mu murongo wawo kuva watangira ni umwanya wo kumurika ibyo wakoze ushingiye ku mbuto yawe wahawe, kumenya itarahiriwe n’ibihe nawe akaremerwa ariko akazirikana ko atazaremerwa ubwa kabiri, umuganura utaha nawe akazamurika ibyo yagezeho.”
Minisiteri y’Umuco na Siporo igaragaza ko umusaruro w’umuganura ugaragarira mu iterambere ry’umuturage aho yavuye ndetse naho agana.
Nyirasafari Esperance Minisitiri w’Umuco na Siporo, arahagamarira imiryango gukoresha ibihe by’umuganura nk’umwanya wo kwisuzuma mu mihigo yabo no gutegura icyerekezo cy’aho bagana.
Aragira ati “Yaba umuryango ugizwe n’ababyeyi n’abana cyangwa se umuryango mugari bagahurira hamwe nabo bakicara bakaganira bakareba imibanire yabo bakareba ibyo bagamije kugeraho nk’umuryango, ibyo batagezeho se byatewe n’iki? Bakishima ariko bagamije no kuzakosora umwaka ukurikiyeho ibyaba bitaragenze neza.”
Umuganura mu Rwanda ni umuco ukomoka mu bihe by’Abami, ariko nyuma ya Jenoside yakorewe Abatutsi mu 1994 ntiwari mu minsi yizihizwaga mu Rwanda.
Kuva 2015 nibwo Ubutegetsi bwaje kuwushyira mu minsi mikuru y’Igihugu igomba kwizihizwa mu buryo bwihariye.
Insanganyamatsiko y’uyu mwaka iragira iti “Umuganura isoko y’ubumwe ni ishingiro yo kwigira.”
NTAMBARA Garleon


text:
Rulindo: Abagize Njyanama y’Akarere bahaye isakaro imiryango 17
Mu muhango wo gutangiza icyumweru cyahariwe Umujyanama mu Karere ka Rulindo, abagize Inama Njyanama y’ako karere bahaye imiryango 17 itari ifite isakaro amabati 442, aho buri muryango wagenewe 26.
Ni icyumweru cyatangirijwe mu Murenge wa Murambi tariki 23 Ukwakira 2022, ahahuriye abaturage b’Imirenge ya Murambi na Masoro.
Abagize Inama Njyanama baremeye abo baturage, mu rwego rwo gufasha Akarere ka Rulindo, mu guhangana no gukemura ibibazo bibangamiye imibereho myiza y’abaturage, birimo no kutagira amacumbi.
Ni igikorwa cyashimishije abaturage batagira amacumbi, aho bemeza ko kuba bagiye kubona inzu zabo, bagiye kubaho batekanye.
Uwitwa Mukakomite Marie Vestine wo mu Kagari ka Mugambazi, Umurenge wa Murambi, ati “Ni ibyishimo kuri njye n’abana banjye, uku mumbona nta mikoro mfite yo kuba nakwigurira isakaro, nawe urabizi uko ibati rigura, akazu nabagamo ntikari gafashije pe, imvura yaraguye iragasenya njya mu bukode. Nta bushobozi nari mfite bwo kubona ubwishyu, aho rimwe na rimwe nishyuraga imibyizi amafaranga nayabuze, nabagaho mu buzima bugoye”.
Arongera ati “Abaturage n’Umurenge baranyubakiye, ariko nari ntarabona isakaro, ubu ndanezerewe rwose. Aba bajyanama ndabashimiye cyane, ndabasabira imigisha Nyagasani asubize aho bakuye, kandi rwose harakabaho Perezida Paul Kagame wimakaje imiyoborere myiza, natwe abakene tukaba dusindagizwa tugafashwa kubaho”.
Mu butumwa bwe, Perezida w’Inama Njyanama y’Akarere ka Rulindo, Dusabirane Aimable, yavuze ko iki cyumweru cy’Umujyanama ari umwanya wo kwegera abaturage, kumenya ibyo abaturage bishimira n’ibyo bakeneye ko bikosorwa, kureba niba koko Umujyanama n’umuturage barimo kujyana neza mu rugendo rw’iterambere.
Ati “Ni umwanya wo kwisuzuma hakagenzurwa koko niba urunana rw’umuturage n’umujyanama mu iterambere rukorwa uko bikwiye. Abajyanama nta rwitwazo dufite, nyuma yo gutorwa twahawe amahugurwa atwinjiza mu nshingano, kandi twese twatowe tugaragaza ko dufite ubushake bwo gukorera umuturage, nta rwitwazo rero rwo kuba tutakuzuza inshingano zacu uko bikwiye”.
Dusabirane kandi yasabye abaturage kwirinda ibikorwa by’ubucukuzi bw’amabuye y’agaciro butemewe, kuko bugira ingaruka ku babukora no ku gihugu muri rusange.
Zimwe muri izo ngaruka yagaragaje, hari kugwirwa n’ibirombe bakahasiga ubuzima, kurwara indwara z’ubuhumekero kuko bajya mu bucukuzi nta bikoresho by’ubwirinzi bambaye, kwangiza ibidukikije, kwangiza imirima n’imyaka by’abaturage, igifungo ku bafashwe bakora ubwo bucukuzi n’izindi.
Yibukije kandi ababyeyi kohereza abana mu ishuri ryigisha iby’ubucukuzi bw’amabuye y’agaciro, mu rwego rwo kujya babikora kinyamwuga.
Muri uwo muhango, abagize Inama Njyanama bashimiye abaturage ku ruhare bagize mu ishyirwa mu bikorwa ry’imihigo ya 2021/2022, basobanurirwa uko ibyifuzo bari batanze byashyizwe mu bikorwa, bizezwa ko aho bitakozwe, byashyizwe mu mihigo y’akarere y’uyu mwaka, banibutswa gutanga ibitekerezo bizashingirwaho mu igenamigambi ry’umwaka utaha wa 2023/2024.
Ubwo buyobozi buvuga ko, icyumweru cy’Umujyanama kizasozwa tariki 06 Ugushyingo 2022, kizibanda ku kwegera abaturage, kubatega amatwi no kwakira ibyifuzo byabo, kikaba gifite insanganyamatsiko igira iti “Urunana rw’umuturage n’Umujyanama mu iterambere”.
MENYA UMWANDITSI
Umunyamakuru wa Kigali Today/KT Radio
@ mutuyiserv


text:
Kuri uyu wa kane ,tariki ya 09/6/2022, i saa 9h45, Musenyeri Édouard SINAYOBYE, Umushumba wa Diyosezi Gatolika ya Cyangugu, yasuye Imfungwa n’Abagororwa bari muri Gereza ya Rusizi.
Akigera kuri Gereza ya Rusizi, Musenyeri yakiriwe n’Umuyobozi wa Gereza wungirije arikumwe n’abo bafatanya , bamubwira ishusho rusange ya Gereza ya Rusizi.
Nyuma y’ibiganiro bagiranye, yagiye guturira igitambo cya Misa Abagororwa n’abandi bakorera kuri Gereza ya Rusizi.
Mu nyigisho ye yashishikarije Imfungwa n’Abagororwa kugira umutima mwiza, ufungukiye Imana, bituruka ku gufata icyemezo cyo guhinduka, ukareka ikibi ukibanda ku cyiza. Musenyeri kandi yashimiye ubuyobozi bwa Gereza ya Rusizi n’Urwego rw’Igihugu rushinzwe Imfungwa n’Abagororwa ku mikoranire myiza bagaragariza Diyosezi mu bikorwa bahuriramo byo kwita ku mfungwa n’Abagororwa.
Mu ijambo rye Umuyobozi wa Gereza Wungirije nawe yashimiye cyane Musenyeri ku ruzinduko yahakoreye n’inyigisho yuje impanuro yabahaye, amushimira uruhare Diyosezi igira mu bikorwa by’isanamitima kandi amusaba kubikomeza.
Uruzinduko rwashojwe i saa saba.
A.Thengo


text:
Mu magambo dusanga muri bibiliya, i gitabo cy’amateka yacu Abisirayeli, hagaragara mo abami b’inkubaganyi bagiye bahangara kugandira Imana, na yo ikabareka bakagirango ntibaho. Iyo bamaraga gushyekerwa, yabakubitishaga inkuba itagira amazi. Ibyabo nabo bikaba bibaye amateka mabi!
Reka mvuge kuri Farawo umwami wa Egiputa. Nyuma y’ibimenyetso n’ibitangaza 10, Mose yakoreye imbere ye amubwira ati rekura ubwoko bw’Imana bugende bujye aho Imana ishaka ko buba, Farao yarinangiye, nyuma aza kwemezwa nuko imfura z’abantu n’izamatungo byose byo muri Egiputa bipfiriye ijoro rimwe.
Farawo yaratinye yemera kurekura ubwo bwoko buragenda, ariko bumaze kugenda, yarongeye yiyungura ubwenge bubi bwo kubakurikirana ngo abagarure. Koko ngo ku kigoryi, Imana yiyerekana nk’igoramye! Yohereje ingabo zirabakurikira, zibasanga ku Nyanja itukura. Mose yarambuye inkoni ye hejuru y’inyanja amazi aratandukana, ubwoko burambuka. Ingabo za Farawo zihageze zibona inzira ni nyabagendwa, nazo ziroha mo zikurikira Abisirayeli. Ntibyazihiriye kuko Imana yazirimburiye muri iyo Nyanja zose, Abisirayeli bo barambuka.
Kagame rero ibintu byose biberaho kutwigisha n’ingero z’amateka y’ibyabaye cyera ntabwo ziba zitandukanye n’ibikorwa ubu. Kuko Imana yahozeho kdi uko yari iri cyera n’uyu munsi ni ko Iri. Kubwa Farawo hari ho Mose, ku bwa Kagame hari ho Jyewe (ariko jye ntimwizere ko nzapfira mu butayu). Wowe ntibyari bikwiriye kuruhanya kugira ngo wumvire itegeko ry’Imana, kuko hari ingero nyinshi zanditswe z’abami babi nkawe bakubanjirije ukwiriye kwigira ho, mbere y’uko wita mu biti!
Mu minsi ishize narakubwiye nti rekura Rwema Gendarme, umutware mu banyamulenge atahe asange abana be. Waramurekuye koko, ariko ntaragera iwe i Kampala. Ikibazo ufite ni ikihe? Rwema agomba koherezwa vuba, ni itegeko ry’Imana Ishoborabyose, si ukukwinginga. Kandi ukamwohereza umuhaye n’indishyi z’igihe wa mutesheje cyose, akagaruka mu bana be atipfumbase. Erega na Farawo yarekuye buriya bwoko bujyanye ubutunzi butabarika bw’Abanyegiputa, ari na bwo bwafashije mu rugendo rwabo! Wowe wimera nka Farawo, ntugategereze kunyagwa, wowe mupfunyikire umusezerere amahoro kdi bwangu utarabona ishyano!
Ese Kagame we, aho ntiwibwira ko gutegeka u Rwanda, abanyarwanda bose bakaba munsi y’ibirenge byawe, bivuga ko utegeka n’ibibera mu kirere aho unyura ujya kuzenguruka mu bihugu by’amahanga? Uzi umubare w’ingabo z’ijuru zikubererekera ukavogagira ikirere uko wishakiye, amajya n’amaza? Uhera he ugandira itegeko ry’Imana? Ese iyo usinziriye uba ugitegeka ibintu, udakangutse wa wafunga nde, wakwica nde? Hategeka Imana sha!!! Imana igira inzira igihumbi.
Ntukabone kunaniza abantu bikorohera ngo ushake no kunaniza Imana. Nanjye kandi ntukandushye nsigaye ngira ukwihangana gucye nka ya mazi ya Shilowa atemba buhoro, wakwiyobagiza akakugera mw’ijosi! Kandi niba utinya ko hari abazaguseka humura ni jyewe wakagusetse, kandi na none, isezerano nagiranye namwe ni ukubaseka mwagize ibyago, ndetse n’ubusanzwe nsanzwe ngusuzugura.
Ohereza uwo mwega mwene wanyu atahe iwe, ureke kuba ikiburaburyo kitamenya na bene wabo! Koko njye nkurusha kumenya iby’Abega? Muhambirire impamba atahe gitware, rubanda ntiruzavuge ngo umwami yari yaranyazwe n’imbwa y’umwega!
H.T. Sankara


text:
Uzajya afatwa atagendanye indangamuntu azajya acibwa amande , dore igihe bazafotorera abatarazifata
Abatagendana indangamuntu bagiye kujya bafatwa bacibwe amande ni mugihe kandi hagiye gushyirwaho ibiro by’irangamimirere mu bihugu by’amahanga kugira ngo bijye bifasha Abanyarwanda babayo kugirango babone ikarita ndangamuntu.
RBA dukesha iyi nkuru itangaza ko ibi ari bimwe mu bikubiye mu mushinga w’itegeko rihindura kandi ryuzuza itegeko n0 14/2008 ryo kuwa 04/06/2008 rigena iyandika ry’abaturage n’itangwa ry’ikarita ndangamuntu ku banyarwanda wasuzumwe n’abadepite bagize komisiyo ya politiki, uburinganire n’ubwuzuzanye bw’abagore n’abagabo mu iterambere ry’igihugu.
Minisitiri w’ubutegetsi bw’igihugu Francis Kaboneka avuga ko igishya kiri muri uyu mushinga w’itegeko ari uko serivisi z’irangamimerere zigiye kujya zitangirwa muri za ambasade ku banyarwanda baba hanze.
Ati ” Igishya kirimo ni uko noneho ubu abanyarwanda baba hanze abo dukunze kwita abo muri diaspora ni uko noneho ambasade zabo ubu noneho zishobora kubaha iyo servisi. Ari ushaka gufata indangamuntu cyangwa kwiyandikisha akaba yajya kuri ambasade.”
Ku rundi ruhande uyu mushinga unateganya ibihano ku bantu batagendana ikarita ndangamuntu. Aha minisitiri w’ubutegetsi bw’igihugu Francis Kaboneka yemeza ko abanyarwanda bakwiye kumva ko gutunga indangamuntu no kuyigendana ari itegeko.
Yagize ati ” Ingaruka zirahari. Iyo utandikishije umwana wawe burya uba umurenganyije. Icya mbere uba umuvukije uburenganzira bwe nk’umunyarwanda kwandikwa akaba ari no mu bitabo. Icya kabiri uba unahemukiye leta cyangwa abanyarwanda muri rusange kuko ntabwo byakoroha gukora igenamigambi udafite imibare y’abantu, ari uwavutse ariko noneho n’uwapfuye.”
Uyu mushinga w’itegeko uteganya ihazabu y’ibihumbi 10 by’amafaranga y’u Rwanda ku muntu wese utubahiriza inshingano zo kwandika abaturage bavuka cyangwa abapfa, ndetse no ku muturage udatunga cyangwa ngo agendane ikarita ndangamuntu.
Kugeza ubu rero ikigo cy’igihugu gishinzwe indangamuntu cyashizeho ikindi cyiciro cyo gufotora Abanyarwanda bujuje imyaka kugira ngo bazakorerwe indangamuntu.
Dore uko gahunda iteganyijwe
Tariki ya 5,6 n’iya 7 2018 Gashyantare, hafotowe abo mu karere ka Ngororero,
Tariki ya 8,9 Gashyantare 2018, hafotowe abo mu karere ka Rutsiro,
Tariki ya 12,13 na 14 Gashyantare 2018, hafotowe abo mu karere ka Karongi,
Tariki ya 15,16 Gashyantare 2018 Hazafotorwa abo mu karere ka Nyamasheke,
Tariki ya 19,20 na 21 Gashyantare 2018, hazafotorwa abo mu karere ka Rusizi,
Tariki ya 26,27 na 28 Gashyantare 2018, hazafotorwa abo mu karere ka Nyamagabe,
Kuya 1 , 2, Werurwe 2018 , Hazafotorwa abo mu karere ka Nyaruguru,
Kuya 5,6n’iya 7 Werurwe 2018, hazafotorwa abo mu karere ka Huye,
Kuya 8, 9 Werurwe 2018, hazafotorwa abo mu karere ka Gisagara,
Naho kuwa 12, 13 na 14 Werurwe 2018 basoreze mu mujyi wa Kigali mu karere ka Kicukiro.
Dore ibisabwa kugira ngo ubone indangamundu
Indangamuntu y’u Rwanda ihabwa umunyarwanda wujuje imyaka 16, ugaragara mu bubiko bw`ikoranabuhanga bwa NIDA.
Asabwa iki?
– Icyangombwa kiriho imyirondoro ye (ikarita y`ishuri, ikarita y`ubwishingizi cyangwa ibyangombwa bitangwa n`Umurenge , icyemezo gisimbura indangamuntu).
– Kwishyura amafaranga 500 Frw muri Banki y`abaturage kuri konti N°400.362763510172cyangwa ku rubuga rw`Irembo.
– Hanyuma akifotoza
Kwifotoza bikorerwa he, ryari?
– Buri mwaka NIDA itegura igikorwa cy`ifotora rusange mu Mirenge yose igize igihugu. Uwifotoza agana umurenge umwegereye, agafotorwa n`umukozi wa NIDA ubifite mu nshingano.
N.B: Buri mwaka ku Mirenge hamanikwa gahunda y`ifotora rusange
– Umenyekanishije ikibazo cyihutirwa ashobora gufororerwa ku mu Murenge wa Remera agafotorwa n`abakozi ba NIDA bakorera kuri uwo Murenge.
– Gufotorwa bikorwa guhera ku wa mbere kugera kuwa gatanu, saa mbiri (08:00am) kugera saa sita (12:00pm).
Ni hehe, ryari umuntu abona indangamuntu nyuma yo kwifotoza?
– Uwifotoje ahabwa indangamuntu ye nyuma y`amezi 2, ayifatira ku Murenge yibarurije.


text:
Abaturage batuye mu Murenge wa Runda, mu Mudugudu wa Rubona mu Karere ka Kamonyi, baravuga ko babangamiwe n’ikimoteri kiri hagati mu ngo zabo, cyihamaze umwaka n’igice, aho bavuga ko bahangayikishijwe nuko iyo bagitwitse imyotsi ibasanga mu ngo zabo.
Abaturage batuye muri aka gace baraganira n’umunyamakuru wa Flash bamubwira ko babangamiwe n’ikimoteri kiri hafi y’aho batuye.
Baravuga ko abacuruzi bo mu gasantere ka Gihara ariho bamena imyanda, ndetse ko iyo baje kuyitwika badasinzira, bityo bakavuga ko bafite impungenge ko bishobora no kuzabatera indwara z’ubuhumekero zirimo za macinya n’izindi.
Aba baturage bakomeza basaba ko iki kimoteri cyakwimurirwa ahandi.
Mariya MUTUYEYEZU yagize ati “Umuntu wese uzanye ibishingwe bamutegeka kuhagera agahita abitwika, ariko ntibabikora baraza bakabirunda aha, rwose umunuko uratubangamiye. Uretse n’umuntu n’inka wayikamaga amata ikayamira, twasaba ko babijyana ahandi bakakivana ahegereye ingo z’abaturage.’’
Vestine MUKAMBAYIRE ati “Ikimoteri cyaha kiratubangamiye, abana birirwa mu macupa hano, tuba dufite impungenge ko azabakomeretsa, tukagira n’ikindi kibazo ko niyo myanda bajugunya mu kimoteri akenshi bayimena mu mirima yacu tukabura n’uburyo duhinga kubera iyo myanda yose yuzuyemo. Icyo dusaba bashake ahandi bakijyana bagikure hafi yacu kuko ntitugisinzira.’’
Cotsasia YANKURIJE aragira ati “Murabibona aho ntuye iteka iyo ibi bintu biri aha ngaha biratubangamira, tukabura aho duhungira yaba ku manywa cyangwa n’ijoro umunuko uba uhari, iyo babitwitse rero ntabwo tubona aho duhungira umunuko aba ari wose, twasaba ko bakwimura iki kimoteri bakakijyana ahandi pe.’’
N’ubwo aba baturage bavuga ko ubuyobozi bw’uyu murenge bwirengagije ikibazo cyabo, Umuyobozi w’umurenge wa Runda Rafiki MWIZERWA avuga ko hari gahunda yo gusinyana amasezerano na kompanyi itwara ibishingwe, bityo icyo kimoteri kikahakurwa .
Mwizerwa ati “Ikibazo cyari gihari ni uko kompanyi itwara imyanda itari yaravuganye na bo ngo bagirane amasezerano ariko inama zarakozwe, hazakorwa amasezerano hagati y’abashaka gutwarirwa imyanda na kompanyi itwara imyanda, icyo kibazo kibashe gukemuka.’’
Aba baturage bagaragaza ko iki kimoteri kigiye kumara imyaka ibiri, aho bavuga ko n’abayobozi baje kukireba ntibabahe igisubizo kirambye cy’igihe bazakihakurira.
Amiella AGAHOZO


text:
Ubwoko:HKZZJX
Amapikipiki:M3P4H523
Imbaraga:2.2KW
Umuvuduko:1420r / min
Icyitegererezo cya pompe yamavuta:VAI-15F-A3
Umuvuduko ukabije:7Mpa
Ikigereranyo cyagenwe:8ml / iv
Ibipimo:1450 × 680 × 1780mm
Imashini ya Hydraulic niyo mashini nyamukuru mubukanishi.Zikoreshwa cyane mubwubatsi, kubaka umuhanda, kubaka hydraulic, ibihome byo kurinda igihugu nibindi bikorwa byubutaka hamwe nibikorwa byo gupakira ibirombe.Abapakira nk'imashini zigenda zikoreshwa cyane mu gupakira, guterura no gutwara imirimo y'ubutaka, amabuye, ibicuruzwa bidakabije hamwe n'ibirundo by'ibicuruzwa.Abatwara imizigo nabo bafite ubushobozi bwo gusuka.Mu myaka yashize, ikoreshwa rya tekinoroji ya tekinoroji ya tekinoroji mu buhanga bwa hydraulic yatumye urwego rwa tekiniki rwuzuye rw’imashini zubaka n’imashini zubaka ruba hejuru kandi ruri hejuru, ibyo bikaba byateje imbere ubwizerwe, umutekano w’ibikorwa, ihumure n’ubuzima bwa serivisi z’izi mashini, hamwe naryo guhuza n'imihindagurikire y'ikirere birakomeye.
1. Intebe yikizamini ikozwe mubyuma bikonje bikonje (hamwe no gutera plastike no kuvura ruswa), kandi ifite desktop kandi ikora igenzura.
2. Igenzura ry'amashanyarazi ntirishyirwaho, kandi sitasiyo ya hydraulic ishyirwa muri kabine nkuru yameza ya hydraulic.Imiterere rusange irahuzagurika kandi irahujwe, imiterere ni nziza kandi itanga, kandi birashoboka birakomeye, kandi birashobora gukoreshwa kubantu 4-6 kugerageza.
3. Imiterere yicyuma yuzuye yimashini yipakurura iragabanuka ugereranije nibicuruzwa nyirizina.Mugihe cyigeragezwa, sisitemu ya hydraulic ikora kugirango ikore imashini ukurikije ibisabwa byubushakashatsi.
4. Imashini yipakurura ikorwa ukurikije imiterere nyayo kandi igabanije igipimo, gishobora kwerekana mubyukuri imikorere yimashini, kugirango abanyeshuri bashobore kumva neza imiterere nihame ryakazi rya buri gice cyimashini mugeragezwa.
5. Igenzura ryikigereranyo ryemera kugenzura intoki no kugenzura byikora.
6. Ibice byubushakashatsi bifata imashini idashobora kwihanganira umuvuduko, kandi umuvuduko urashobora kugera kuri 25Mpa.
7. Hamwe no gukingira ibyiciro bitatu, voltage isohoka ni 380V / 220V, amashanyarazi azahagarara mugihe umuyonga uva mubutaka urenze 30mA;igenzura ryamashanyarazi ryakira DC 24V amashanyarazi, hamwe nuburinzi burenze urugero kugirango wirinde gukoresha nabi ibikoresho.
1. Ikigeragezo cyo kugenzura imashini zipakurura hydraulic
1) Kubikorwa byo gupakira, nyuma yindobo imaze kwipakurura, silinderi ya rocker iraguka kugirango indobo ihindurwe kandi itera hejuru;
2) Igikorwa cyo gupakurura, gupakurura indobo (ukuboko kwa rocker gusubira inyuma kugirango indobo ihinduke), hanyuma boom iramanuka.
2. Porogaramu igenzura (PLC) igeragezwa ryo kugenzura amashanyarazi: imashini-amashanyarazi-hydraulic igerageza igenzura.
1) Gahunda yo kwigisha ya PLC, igishushanyo mbonera cyo kwiga gahunda;
2) Kwiga no gukoresha porogaramu ya porogaramu ya PLC;
3) Itumanaho no gukemura kumurongo hagati ya PLC na mudasobwa;
4) Porogaramu ya PLC mugucunga hydraulic no kugenzura gahunda yo kugenzura.


text:
Imirire myiza ku mubyeyi wonsa
Kurya indyo nziza ku mubyeyi wonsa bimugirira umumaro ku buzima bwe ndetse n’ubw’umwana kuko ibyo umubyeyi arya ari byo bigena intungamubiri umwana akura mu mashereka.
Ibyo umubyeyi wonsa arya byagakwiye kuba bijyana n’intungamubiri we bwite akeneye ndetse n’intungamubiri umwana akeneye kubona mu mashereka.
Bimwe mu byo akwiye kwibandaho harimo: ibyo kurya bitera imbaraga– kuko umubyeyi wonsa akenera byinshi ugereranyije n’ibyo akenera atwite, aha umubyeyi yakwihatira gufata indyo yuzuye inshuro nyinshi ku munsi kugirango abonemo bya bindi bitera imbaraga; ibindi yakwihatira ni ibyo kurya birimo poroteyini kuko ibamo iyitwa casein ituma umwana abasha kubona karisiyumu (calcium) na fosifate (phosphate) umubiri we uba ukeneye; ikindi ni uko iyo utabashije kubona ibitera imbaraga, umubiri ushobora gukoresha za poroteyini kugirango ubone za mbaraga ukeneye. Ni ngombwa kurya imbuto n’imboga kugirango abonemo vitamini ndetse akanywa amazi, amata n’imitobe kenshi.
Bimwe mu byo kurya wakwirinda mu gihe wonsa harimo: kafeyine, inzoga n’itabi, kunywa imiti udahawe na muganga, ndetse no gufata regime ugamije kugabanya ibiro.
Kurya ibiryo bitandukanye ku mubyeyi wonsa byongerera amashereka uburyohe, bikazorohera umwana igihe uzaba ugiye gutangira kumuha ibiryo.


text:
Reka dutangire twibutsa ko Akarere ka Gisagara kabarizwa mu Ntara y’Amajyepfo,kakaba kagizwe n’Imirenge ikurikira: Gikonko, Mugombwa, Nyanza, Gishubi, Kigembe, Mamba, Musha,Save,Kansi,Kibirizi,Mukindo,Muganza na Ndora.
Kuva hajyaho gahunda y’uko ibishanga bigomba guhingwamo imiceri n’ibigori nk’ibihingwa byatoranyijwe, igihingwa cy’ibijumba cyari kimaze kuba ingume mu Karere ka Gisagara ndetse n’ahandi henshi mu Ntara y’Amajyepfo.
Nyamara mu Mudugudu wa Nkunamo mu Kagari ka Nyakibungo ho mu Murenge wa Gishubi, bo ibijumba barabihinze , none ubu bafite ibyo gutunga ingo bihagije kandi barimo no kugurisha imbuto y’imigozi bakabonamo amafaranga menshi.
Nk’uko abahaturiye babyivugira ,muri icyo gishanga cy’Akanyaru ,ngo imyaka yose irahera.Sekanyana ati « Abahinzi b’ahandi babishaka tubaha imbuto ku mafaranga 600 ku muba, ibijumba tukabirya ibindi tukabijyana mu isoko ku mafaranga 100 ku kiro. »
Uwitwa Kanayoge we n’ibitwenge ku munwa,ati « Ubu rwose ifaranga turarikirigita abana bagaseka.Ndetse na ya nzara ahandi mu gihugu bise “Nzaramba” iwacu ntiyahatinze. Uwo Nzaramba twamwumvaga hirya no hino ariko hano iwacu nta kibazo gikomeye twagize kubera ko dufite ibishanga bihagije, iyo imusozi haje izuba twigira mu mibande. »
N’ababyeyi twasanze bari mu murima,imvugo ni imwe: « Twamye dufite ibiribwa bihagije kandi dukomeje kugemurira amasoko.Ubu dufitemo ubukungu rwose kuko ibigori bigiye kwera dore ko nkongwa yari yadukanze yaracitse, ibijumba ni munangi, imbuto y’imigozi turagurisha tukabona amafaranga, ndetse na mituweri y’umwaka utaha twe umudugudu wacu wose twarangije kuyitanga”.
Baite byinshi byo kuvuga: Abantu bava za Kansi bakaza kugura imigozi.Yewe n’amateke ya bwayisi na yo ubu turayejeje ku bwinshi. Mbega ntacyo tubaye.Abayobozi bacu bamaze kubona ko ibijumba ari byo bishoboye kurwanya inzara kurusha iyo miceri n’ibigori.Twishimiye ko na bo bahinduye imyumvire.
Ubasangije inkuru: Gakwisi Symphorien/Gisagara


text:
Isomo rya 1: 1 Yohani 2,22-28
Nkoramutima zanjye, ni nde mubeshyi, atari uhakana ko Yezu ari Kristu? Nguwo Nyamurwanyakristu, uhakana Imana Data, na Mwana. Umuntu wese uhakana Mwana, ntaba ari kumwe n’Imana Data; naho uhamya Mwana, aba ari kumwe n’Imana Data. Mwebweho rero, ubutumwa mwumvise kuva mu ntangiro nibubagumemo. Niba ubwo butumwa mwumvise kuva mu ntangiriro bubagumyemo, namwe muzaguma muri Mwana no muri Data. Dore isezerano we ubwe yadusezeranyije: ni iryo kuzaduha ubugingo buhoraho. Ngibyo rero ibyo nagira ngo mbandikire ku byerekeye abashaka kubayobya. Naho mwebwe, isigwa yabakoreyeho ryabagumyemo, mukaba mudakeneye ko hagira undi uza kubigisha. Ubwo rero isigwa rye ari ryo mukesha kumenya byose, rikaba ari irinyakuri kandi ritabeshya, nimugume muri We, nk’uko mwabyigishijwe. Bityo, twana twanjye, nimugume muri We, kugira ngo igihe azigaragariza, tuzagire amizero yuzuye, kandi twe kuzakorwa n’isoni zo kuba turi kure ye, igihe cy’amaza ye.
Zaburi ya 97 (98),1.2-3ab.3cd-4
Nimuririmbire Uhoraho indirimbo nshya,
kuko yakoze ibintu by’agatangaza;
indyo ye, ukuboko kwe k’ubutagatifu
byatumye atsinda.
Uhoraho yagaragaje ugutsinda kwe,
atangaza ubutabera bwe mu maso y’amahanga.
Yibutse ubuntu bwe n’ubudahemuka bwe,
agirira inzu ya Israheli.
Imipaka yose y’isi
yabonye ugutsinda kw’Imana yacu.
Nimusingize Uhoraho ku isi hose,
nimuvuze impundu kandi muririmbe.
Ivanjili ya Mutagatifu Yohani 1,19-28
Dore ubuhamya bwa Yohani igihe Abayahudi b’i Yeruzalemu bamutumyeho abaherezabitambo n’Abalevi kumubaza ngo «Uri nde?» Yohani yaremeje ntiyahakana, ahamya agira ati «Sindi Kristu.» Na bo baramubaza bati «Bite se? Uzabe uri Eliya?» Arabasubiza ati «Sindi we.» — «Uzabe se uri wa Muhanuzi ugomba kuza?» Arabasubiza ati «Oya.» Baramubwira bati «Rwose uri nde, kugira ngo tugire icyo dusubiza abadutumye. Wibwira ko uri nde?» Arabasubiza ati «Ndi ijwi ry’uvugira mu butayu aranguruye ati ‘Nimutunganye inzira ya Nyagasani’,nk’uko umuhanuzi Izayi yabivuze.» Abari batumwe bari abo mu Bafarizayi. Bongera kumubaza bati «None se ko ubatiza, kandi utari Kristu, ntube Eliya, ntube na wa Muhanuzi, ubiterwa n’iki?» Yohani arabasubiza ati «Jyewe mbatiriza mu mazi, ariko hagati yanyu hari Uwo mutazi. Ni we ugiye kuza ankurikiye; sinkwiye no gupfundura umushumi w’inkweto ze.» Ibyo byabereye i Betaniya, hakurya ya Yorudani, aho Yohani yabatirizaga.


text:
Ibihe bitatu by’ingenzi mu buzima bwa muntu ni ukuvuka,Gushyingirwa no gupfa. Gushyingirwa no kugira umuryango ni ikintu cy’ingenzi mu buzima. Umusore ugiye guhitamo umugore areba niba umukobwa bakundana afite ibimenyetso bigaragara ko azavamo umugore mwiza.
Ibi ni bimwe mu biranga umugore abagabo baba bifuza
- Udahora yinuba
Umukobwa uzavamo umugore muzima ubereye urugo amenya gucunga ururimi rwe, ntabwo ahora yinubira ibitagenda akaba cyangwa se ibyo abonye byose akaba afite icyo abivugaho .
Uburanga bwose umukobwa yaba afite aramutse ahora ari umuntu winuba yatera umugabo we kwicuza.
- Umukobwa utikubira
Igihe mu rukundo ubona ko umukobwa mukundana ashishikajwe n’inyungu ze gusa cyangwa se ibimwerekeyeho, aba ari ikimenyetso ko atazavamo umugore muzima.
Iyo rero ubona ako ashishikajwe n’iterambere ryanyu mwese ,adakurura yishyira , bikugaragariza yuko azubaka
- Umukobwa ugushyigikira
Umukobwa uzavamo umugore ukubereye umubona kare, aba yitaye ku iterambere ryawe,uburyo ugaragaramo ndetse agakora uko ashoboye kugira ngo abigufashemo.
Igihe rero ubona ko uwo muri kumwe adashishikajwe n’ibyawe buriya no mu rugo azajya agutererana
- Umukobwa wigomwa
Umukobwa wigomwa kugira ngo urukundo rwanyu rugire aho rugera, azakora na byinshi mu kwitangira urugo rwanyu.
Iyo rero mubana mu byiza gusa akishimira ibyo umugezaho we ntacyo yakora ngo akurwanire ishyaka, ntabwo ashobora kuvamo umugore ubereye urugo
- Umukobwa ucisha make
Umukobwa ucisha make ntiyishimire gusumbya ububasha uwo bakunda, iyo agezeyo arubaka ariko iyo bigaragara ko ashaka kuba ariwe ufata buri cyemezo cyose, iyo bageze mu rugo umuriro uraka.
- Umukobwa uzi gukunda
Umukobwa uzubaka rugakomera usanga ashyize imbere urukundo kurenza ibindi byose.
Igihe cyose umukobwa atagufitiye urukundo nushaka ntuzigore umushyira mu rugo kuko ntacyo wakora ngo umuntu utagukunda akubere mwiza
- Umukobwa udahuzagurika
Ntabwo umukobwa yavamo umugore mwiza igihe ahuzagurika . Kuba umuntu akuze mu mutwe nabyo bigira uruhare mu gutuma ahazaza h’urugo rwe hatabamo rwaserera kuko aba afite ubushobozi bwo guhangana n’uburemere bw’ibibazo urugo rushobora kugira
- Umukobwa w’umunyakuri kandi wubaha
Umukobwa w’umunyakuri, wubaha umugabo we , udasuzugura , umuha agaciro akwiriye n’ubundi iyo umushatse arabikomeza biba biri mu ndangagaciro ze
- Umukobwa usenga
Umuntu wiyambaza Imana, uyubaha, umenya n’uburyo afata abantu, iyo rero ushatse umuntu utarigeze abimenya usanga ntacyo atinya, kuri we nta kirazira.
Urutonde rushobora kuba rurerure bitewe n’icyo umuntu wese ashingiraho mu gushakisha umugore yakumva amunyuze ariko n’ibyavuzwe haruguru ni ingenzi.
- Agira umwete ku mirimo myiza
Abanyarwanda bavuga ko ineza uyisanga imbere, ninayo mpamvu mu biranga umugore mwiza agomba kuba azi ko iyo ugira neza iyo neza iba izagarukira urugo rwawe.
11.Azi kugabura ku gihe
Umugabo ntabwo akunda umugore uzamwicisha inzara, bityo iyo mukundana akabona ko uri umunebwe mu guteka, cyangwa akabona ko utazi guteka ashobora kukureka kuko aba akeka ko bishobora kuzabishya imibanire yanyu mu rugo.
- Akunda gufasha abo arusha ubushobozi
Umugore mwiza ni umugore uzajya kwa muganga, cyangwa umuntu wo mu muryango we yajya kwa muganga ntabure umugemurira kuko mu bushobozi afite afasha abandi barimo abishoboye n’abatishoboye.
- Amenya kubana neza n’abaturanyi
Iyo umugore azi kubana neza n’abaturanyi bituma urugo rwe rugira amahoro, n’ikibazo kivutse akamenya kwegera abaturanyi bakagikemura.
- Yita ku bashyitsi akabagirira neza
Mbere yo gufata icyemezo cyo gushaka umugore, abasore babanza kureba niba uwo mukobwa azashobora kwita ku bashyitsi basura urugo rwe, kuko mu Kinyarwanda bavuga ko ‘Urugo ari urugendwa’, kandi na Rugamba Cyprien yabivuze ukuri ifuni ibagara ubushuti ni akarenge.
- Azi kwifata mu magambo
Umugore mwiza ni uzi kwifata mu magambo avuga kuko iyo ari umugore uvuga ibyo abonye byose bimuteranya n’abagore bagenzi bigatuma urugo rwanyu aho kunguka inshuti rugwiza abanzi.
- Yihanganira ubukene n’igihombo ;
Muri iyi minsi hadutse imvugo ivuga ngo ‘amafaranga ni umushyitsi’, birashobora ko umuntu yaba yari afite akazi abayeho neza bakamuhagarika ku kazi agakena, cyangwa yaba yikorega agahomba, umugore mwiza aba hafi y’umugabo mu gihe cy’ibibazo by’ubukene bagafatanya gushaka uko babisohokamo ariko umugore ukunda ibintu agakabya ahita ata umugabo we akajya gushaka abagifite amafaranga.
- Ubukire ntibumutera isumbwe no kwishyira hejuru
Nanone kimwe mu biranga umugore mwiza ni uko atishyira hejuru ngo yice ku bantu kuko urugo rwe rwateye imbere kuko abantu bahora bakeneranye.
- Aharanira ibyakubahisha umugabo we
Umugore mwiza aharanira icyahesha umugabo we ishema mu bandi, akamuvuganira aho bibaye ngombwa. Niyo umugabo we ari mu ikosa rito umugore mwiza yirinda kumuteza abantu byaba ngombwa akaza kumucyaha biherereye.
- Kwita ku bana
Umugore mwiza yita ku bana be cyane cyane mu bijyanye n’uburere bwabo, ibi akabikora yunganirwa n’umugabo we ntihavemo umwe ngo yigire ntibindeba.
ITANGAZO
1.Ku bufatanye na Ngwino.com turamenyesha abantu bajya bakenera amakuru ajyanye n’akazi ko babana natwe ku rubuga rwa Whats’up banyuze hano (Whats’up)
2.Ubaye wifuza kwamamaza, ufite ikibazo, igitekerezo cyangwa se inyunganizi ku makuru tukugezaho watwandikira cyangwa ukaduhamagara unyuze kuri numero: 0736206687


text:
Rimwe na rimwe iyo ubajije abantu iryari izina rya Yesu rya nyuma, mubisanzwe barasubiza bati: “Ndakeka ko izina rye rya nyuma ryari ‘Kristo’ ariko sinzi neza. Noneho ndabaza nti: “Niba aribyo, igihe Yesu yari umuhungu muto Yozefu Kristo na Mariya Kristo bajyanye Yesu Kristo muto ku isoko?” Kubyiyumvamo gutyo, bamenye ko ‘Kristo’ atari izina ryanyuma rya Yesu’. None, ‘Kristo’ ni iki? Bituruka he? Bisobanura iki? Nibyo tureba muri iyi ngingo.
Itandukaniro ry’Ubusemuzi no guhindura ururimi
Ubwa mbere dukeneye kumenya iby’ibanze by’ubusemuzi. Abasemuzi rimwe na rimwe bahitamo guhindura amajwi asa aho kuba ibisobanuro, cyane cyane ku mazina. Ibi bizwi nka “transliteration”. Muri Bibiliya, abasemuzi bagombaga guhitamo niba amagambo yayo ( cyane cyane amazina) byaba byiza mu rurimi rwahinduwe binyuze mu bisobanuro cyangwa binyuze mu busobanuro bw’ijwi . Nta tegeko ryihariye.
Igitabo cy’isezerano rya kera
Bibiliya yahinduwe bwa mbere mu 250 mbere ya Yesu igihe Isezerano rya Kera ry’Igiheburayo ryahindurwaga mu kigereki. Ubu busobanuro ni “Septuagint” ( cyangwa LXX ) kandi iracyakoreshwa muri iki gihe. Kuva Isezerano Rishya ryanditswe nyuma y’imyaka 300 mu kigereki, abanditsi bayo bavuze “Septuagint” y’Abagereki aho kuba Isezerano rya Kera ry’Igiheburayo.
Ubusemuzi no Guhinduranya muri “Septuagint”
Igishushanyo gikurikira cyerekana uburyo ibi bigira ingaruka kuri Bibiliya ziki gihe,
Ibi byerekana ibisobanuro biva mu byumwimerere kugeza kuri – Bibiliya y’iki gihe
Isezerano rya Kera ryanditswe mu giheburayo – “quadrant” # 1. Kuva ku mwambi kuva # 1 kugeza kuwa # 2 yerekana ibisobanuro byayo kuri “quadrant” yo mu Bugereki # 2 muri 250 mbere ya Yesu. Isezerano rya Kera ubu ryari mu ndimi ebyiri – Igiheburayo n’Ikigereki. Isezerano Rishya ryanditswe mu kigereki bityo ritangira muri “quadrant” # 2. Isezerano rya Kera n’Isezerano Rishya ryabonetse mu kigereki – ururimi rusange – mu myaka 2000 ishize.
Mugice cyo hepfo ( # 3 ) ni ururimi rugezweho nkicyongereza. Mubisanzwe Isezerano rya Kera ryahinduwe riva mu giheburayo cy’umwimerere ( # 1 – > # 3 ) n’Isezerano Rishya riva mu kigereki ( # 2 – >
Inkomoko ya ‘Kristo
Noneho dukurikije uru rutonde rumwe, ariko twibanda ku ijambo ‘Kristo’ rigaragara mu Isezerano Rishya ry’Icyongereza.
‘Kristo’ akomoka he muri Bibiliya
Ijambo ry’umwimerere ry’igiheburayo rya kera ryari ‘mashiyach’ inkoranyamagambo y’igiheburayo isobanura nk’umuntu ‘wasizwe cyangwa yeguriwe Imana. Abami b’igiheburayo basizwe amavuta mbere y’uko baba abami, bityo bakaba abasizwe amavuta cyangwa “mashiyach”. Isezerano rya Kera naryo ryahanuye “mashiyach” wihariye. Kuri “Septuagint”, abasemuzi bayo bahisemo ijambo mu kigereki rifite igisobanuro bisa – “大pισtός” (bisa na Christos ), byaturutse kuri “chrio”, bivuze ko byasigaye mu birori hamwe na mavuta. “Christos” rero yahinduwe mu bisobanuro (kandi ntabwo yahinduwe binyuze mw’ijwi) uhereye mu giheburayo cya mbere ‘mashiyach’ no muri “Septuagint” y’ikigereki. Abanditsi bo mu Isezerano Rishya bakomeje gukoresha ijambo Christos mu nyandiko zabo kugira ngo basobanure Yesu nka mashiyach.
Muri Bibiliya y’Icyongereza, Isezerano rya Kera ry’Igiheburayo “Mashiyach” rikunze guhindurwa nk’uwasizwe kandi hari igihe cyasobanuwe nka Mesiya. Isezerano Rishya Christos bisobanurwa ngo “Kristo”. Ijambo “Kristo” ni izina ryihariye ryo mu Isezerano rya Kera, rikomoka ku buhinduzi kuva mu giheburayo kugera mu kigereki, hanyuma bisobanurwa kuva mu kigereki kugeza mu Cyongereza.
Kuberako tutabona byoroshye ijambo ‘Kristo’ mu Isezerano rya Kera ry’uyu munsi iyi sano n’Isezerano rya Kera biragoye kuyibona. Ariko duhereye kuri iri sesengura tuzi ko muri Bibiliya ‘Kristo’ = ‘Messiah’ = ‘Uwasizwe’ kandi ko yari titire yihariye.
Kristo yari yitezwe mu kinyejana cya 1
Hano hasi herekanwa uburyo umwami Herode mu gihe Abanyabwenge baturutse mu burasirazuba baje gushaka ‘umwami wAbayahudi’, igice kizwi cy’inkuru ya Noheri. Nibyo kwitondera, titire ya Kristo yabayeho mbere mbere ya Yesu, nubwo bitavuga cyane.
2“Umwami w’Abayuda wavutse ari hehe? Ko twabonye inyenyeri ye turi iburasirazuba, none tukaba tuje kumuramya.”3Umwami Herode abyumvise ahagarikana umutima n’ab’i Yerusalemu bose,Matayo2: 3 – 4
Igitekerezo cya ‘Kristo’ cyari ubumenyi busanzwe hagati ya Herode n’abajyanama be b’amadini – na mbere yuko Yesu avuka – kandi ryakoreshejwe hano batavuga cyane cyane Yesu. Ni ukubera ko ‘Kristo’ akomoka mu Isezerano rya Kera ry’Abagereki, ryakunzwe gusomwa n’Abayahudi bo mu kinyejana cya 1. ‘Kristo’ yari ( kandi na none ni ) titire, ntabwo ari izina. Ryariho imyaka amagana mbere y’ubukristo.
Ubuhanuzi bwo mu isezerano rya kera kuri ‘Kristo
Mubyukuri, ‘Kristo’ n’izina ry’ubuhanuzi riboneka muri Zaburi, ryanditswe na Dawidi mu 1000 mbere ya Yesu – mbere gato yuko Yesu avuka.
Abami b’isi barahagurutse … barwanya Uwiteka n’Umwe wasizwe … utetse ijabiro mu ijuru araseka; abaha ur’amenyo n’uburakari… agira ati, “Nashizeho Umwami wanjye kuri Siyoni, umusozi wanjye wera.” Nzatangaza itegeko ry’Uwiteka: Yambwiye ati: “Uri Umwana wanjye; uyu munsi nabaye So. …Hahirwa abamuhungiraho.Zaburi 2: 2 – 7
Zaburi 2 muri “Septuagint” yasomwa mu buryo bukurikira; Abami b’isi barahagutse … barwanya Uwiteka kandi barwanya Kristo we … Uhoraho uganje mu ijuru arabaseka; abaha urw’amenyo … agira ati…,Zaburi 2
Ushobora ‘kubona’ Kristo muri iki gice nkuko umusomyi w’ikinyejana cya 1 yari kubisoma. Ariko Zaburi ikomeza hamwe n’ibindi byinshi byerekeranye uyu Kristo uzaza.
Zaburi 132 ivuga mu gihe kizaza (“… Nzakora ihembe rya Dawidi …”) nk’ibice byinshi mu Isezerano rya Kera. Ntabwo ari uko Isezerano Rishya rifata ibitekerezo bimwe byo mu Isezerano rya Kera kandi ngo babihuze na Yesu. Abayahudi bahoraga bategereje Mesiya wabo ( cyangwa Kristo ). Kuba bategereje cyangwa bashaka ukuza kwa Mesiya byose bifitanye isano n’ejo hazaza – busa n’ubuhanuzi mu Isezerano rya Kera.
Ubuhanuzi bwo mu Isezerano rya Kera: Bwerekanwa nko gufunga – sisiteme y’urufunguzo
Ko Isezerano rya Kera rihanura by’umwihariko ejo hazaza bituma ibitabo byaryo biba ibidasanzwe. Ni nko gufunga umuryango. Gufunga bifite imiterere runaka kugirango ‘urufunguzo’ rwihariye ruhuye n’ugufunga rushobora gufungura. Muri ubwo buryo, Isezerano rya Kera ni nko gufunga. Twabonye bimwe muri ibi ku gitambo cya Aburahamu, intangiriro ya Adamu, na Pasika ya Mose. Zaburi 132 yongeraho icyifuzo cy’uko ‘Kristo’ yaturuka ku gisekuru wa Dawidi. Dore ikibazo gikwiye kwibazwa no gushakirwa igisubizo: Yesu yaba ahuye n’ ‘’urufunguzo’ rufungura ubuhanuzi? Tuzabibona.


text:
Ikerene
Ikerene (izina mu kinya-ikarayini: ykpaïHa) n’igihugu mu Burayi. Umurwa mukuru w’Ikerene witwa Kyiv.Kugeza uyu munsi, iracyagoswe n'Uburusiya.
Ifasi yacyo itunganijwe ukurikije leta yubumwe igizwe nintara makumyabiri na kane ,. Repubulika yigenga ya Crimée n'imijyi ibiri ifite statut idasanzwe : Kiev na Sevastopol . Ikerene ifite ubuso bwa kilometero kare 603.628 kandi ituwe n'abaturage 41.732.779. Umujyi wa Kiev ni umurwa mukuru n'umujyi utuwe cyane muri iki gihugu . Ururimi rwemewe rwa Ikerene ni ururimi rwa Ikerene , kandi idini ryiganje ni ubukirisitu bwa orotodogisi .
Amateka ya Ikerene atangira mu 882 hashyizweho Kievan Rus ' , ihuriro ry’imiryango y’abasilave y’iburasirazuba , ryabaye igihugu kinini kandi gikomeye mu Burayi mu kinyejana cya 11 . Nyuma y’igitero cy’Abamongoli hagati mu kinyejana cya 13 rwagati , umutwe w’ubutaka warazimiye, kandi ako gace kagabanijwemo kandi kayoborwa n’ibihugu bitandukanye, birimo Repubulika y’ibihugu byombi , Ingoma ya Otirishiya na Hongiriya , Ingoma ya Ottoman , na Tsardom y’Uburusiya. mu binyejana byinshiMu kinyejana cya 16 n'icya 17 Hetmanate Cossack yagaragaye kandi iratera imbere , amaherezo igabanywa hagati ya Polonye n'Ingoma y'Uburusiya . Nyuma y’impinduramatwara y’Uburusiya yo mu 1917, havutse umutwe w’abenegihugu ushinga Repubulika y’abaturage ba Ikirene, bahatirwa na Bolsheviks kuba Repubulika y’Abasoviyeti y’Abasoviyeti mu 1921, n’umunyamuryango washinze Leta Zunze Ubumwe z'Abasoviyeti mu mwaka wakurikiyeho. Amaherezo, yongeye kubona ubwigenge ku ya 24 Kanama 1991, nyuma yo kugerageza guhirika ubutegetsi muri Leta Zunze Ubumwe z'Abasoviyeti.amaherezo yaje gutuma iseswa mu Kuboza uwo mwaka.
Kuva icyo gihe, Ikerene iri mu nzira yo kuva mu " guca burundu " ikajya mu bukungu bw'isoko ndetse na leta ishingiye kuri demokarasi . Mu 2013, nyuma y’icyemezo cya Perezida Viktor Yanukovych cyo kwanga amasezerano y’umuryango umaze igihe kinini yumvikanyweho hagati ya Ikerene n’Umuryango w’ubumwe bw’ibihugu by’Uburayi , ahubwo, hagamijwe gushimangira umubano n’Uburusiya, imyigaragambyo yatangiye, cyane cyane i Kiev, izwi ku izina rya Euromaidan , byamuviriyemo guhirika. Iyi mimerere idahwitse yakoreshejwe n’Uburusiya mu kwigarurira no kwigarurira Crimeamuri Werurwe 2014 maze itangiraIntambara ya Donbas ukwezi kwakurikiyeho, ikazarangira mu 2022 Uburusiya bwateye Ikerene. Muri 2020, Ikerene yashyizwe ku mwanya wa 74 muri HDI (igipimo cy’iterambere ry’abantu) mu bihugu 189 kandi, hamwe na Moldaviya , byari bifite ibicuruzwa byinjira mu gihugu biri hasi cyane mu kugura agaciro kangana (PPP) ku muturage w’Uburayi (reba Umugereka: Ibihugu by GDP (PPP) kuri buri muntu ). Ifite ikibazo cy’ubukene bukabije, kimwe na ruswa ikabije; ariko, kubera ubutaka bunini bwera cyane, Ikerene nimwe mubihugu byohereza ibicuruzwa hanze ku isi .


text:
MIC300AG Impapuro zidafite inyandiko 6Imiyoboro
Ibicuruzwa birambuye
Ibicuruzwa
Ibisobanuro
Tegeka kode
MIC300AG Guhitamo Impapuro zidafite impapuro
Kurugero:MIC-306AG-R2A-R2A-S1-UNE
Ibisobanuro: Umuyoboro ------- Imiyoboro Itandatu
HANZE ------- Impuruza yerekana: OYA, 30VDC / 3A, 220VAC / 3A
HANZE ------- Impuruza yerekana: OYA, 30VDC / 3A, 220VAC / 3A
Itumanaho -------- RS485 icyambu
USB -------- USB flash ya disiki yo gukuramo amakuru
Amashanyarazi ------ 220VAC, 50HZ, 85-240VAC
Porogaramu ishigikira PC ------- Porogaramu nini ya DCS itumanaho RS485
Amashusho menshi yo kugenzura
Umuyoboro umwe Mugaragaza
Mugaragaza
Mugaragaza Amateka Mugaragaza
Amateka Yumuzingi Mugaragaza
Igishushanyo mbonera
Erekana ecran kuri PC
Igikoresho cyo kugenzura igihe nyacyo
Ibikoresho bifashisha ikarita yo kugura itumanaho rya RS485 kugirango ugere ku gihe nyacyo cyo gufata amajwi, kugenzura no kubaza
Umuyoboro wa interineti
Porogaramu yo kugura ibicu, ikeneye gusa itumanaho rya 4G idafite itumanaho, nta nsinga, byoroshye kuyishyiraho!Terefone igendanwa ya mudasobwa igendanwa ireba amakuru cyangwa igishushanyo, icyarimwe hamwe na SMS yo gutabaza.
Umwirondoro wa sosiyete
Xiamen mitcheil automation co., Ltd. ni uruganda rukora ibikoresho byinganda, ikoranabuhanga ryateye imbere na CE, ROHS, icyemezo cya ISO kirashobora kwemeza ubuziranenge.Uruganda rwacu rutanga umusaruro rushobora kwemeza inyungu.
Kugeza ubu, ubucuruzi bw’isosiyete buragenda bwiyongera umunsi ku munsi, abakiriya ku isi yose, bafite izina ryiza ryabaye icyizere cy’abakiriya mu gihugu ndetse no mu mahanga, ibyiringiro byacu byiringiro: wowe na njye dufatanye amaboko, turema ejo hazaza heza!
Gupakira no gutwara abantu
Gupakira: Banza ushyire PC mumifuka ya bubble, hanyuma ushire muri karito
Ibikoresho: Igitabo, U disiki
Imizigo yo mu kirere: DHL, TNT nizindi Express


text:
Live: Kurikirana igitaramo cya Hillsong London na benjamin dube
Pasiteri Ezra Mpyisi yujuje imyaka 100
Pasiteri Ezra Mpyisi umwe mu banyarwanda bakuze cyane ndetse byagera mu bapasitori bikaba akarusho, uyu munsi afite isabakuru y’imyaka ijana.
Uyu mupasiteri wo mu itorero ry’Abadiventusti b’umunsi wa karindwi, nubwo bamwe bemeza ko yiyomoye kuri iryo dini, yamenyekanye cyane kubera gukoresha amagambo adasanzwe mu byigisho bye, cyane cyane kuri za shene za YouTube zitandukanye ndetse abantu bituma bamufata nk’umutaripfana.
Ezra Mpyisi wavutse ku ngoma ya Yuhi Musinga mu mwaka wa 1922, yavukiye i Nyanza mu Murenge wa Rwabicuma wo mu Karere ka Nyaza. Yabanye n’Umwami Mutara Rudahigwa wari n’urungano rwe. Yize amashuri ye abanza iwabo i Nyanza, akomereza ayisumbuye i Gitwe maze Kaminuza ayiga mu gihugu cya Zimbabwe.
Uyu musaza afite amateka maremare mu bijyanye n’ibwirizabutumwa, dore ko mu mwaka w’1951 aribwo yabaye pasiteri mu itorero ry’Abadivantisiti b’umunsi wa Karindwi, bivuga ko ubu imyaka hafi 70 ishize Ezra Mpyisi avuga ubutumwa. Muri iyi myaka yose, yazengurutse ibihugu byinshi abwiriza ariko akavuga ko yamaze imyaka 50 abeshya abantu, abayobya anabigisha inyigisho z’ibinyoma.
Ubu avuga ko arimo gukora iyo bwabaga ngo abashe gusiga akosoye ibyo yagiye abeshya.


text:
Muhanga: Umuturage arifuza gusubizwa isambu yubatsemo Ikigo Nderabuzima
MUNYANDAMUTSA Jafari atuye mu mudugudu wa Gatengezi, Akagari ka Nyamagana, Umurenge wa Ruhango mu Karere ka Ruhango, amaze igihe yandikira Ubuyobozi bw’Akarere ka Muhanga asaba gusubizwa ubutaka bufite ubuso busaga Ha 2 bukaba burimo n’ikibanza cyubatsemo Ikigo Nderabuzima cya Gitarama, yemera kuba yasasaranganya ubwo butaka n’Abaturage bahafite inzu kuko bamaze gutura.
MUNYANDAMUTSA avuga ko bahoze batuye ahitwaga i Gitarama mu isambu yubatsemo Ikigo Nderabuzima n’igice kimwe gikikije iki kigo, abaturage ngo bahigabije nyuma y’uko umuryango we uhungiye mu Burundi mu mwaka wa 1961 bitewe n’intambara y’amacakubiri ashingiye ku moko yari iri mu Rwanda icyo gihe.
MUNYANDAMUTSA avuga ko kimwe n’abandi Banyarwanda bose bahungutse nyuma ya Jenoside yakorewe Abatutsi mu 1994 asanga aho ubutaka bari batuyemo bwubatsemo ivuriro ndetse ngo ubwari busigaye abaturage barabwigabiza.
Ati: “Nagiye nandikira Ubuyobozi bw’icyahoze ari Komini Nyamabuye nifuza ko ahubatse ivuriro bahansubiza cyangwa bakadusaranganya n’abaturage bahatuye ariko baranga kandi mfite ibyangombwa by’ababyeyi n’iby’inzego z’ibanze bimpa uburengenzira bwo kuhasubizwa.”
Uyu muturage kandi avuga ko yandikiye Akarere ka Muhanga inshuro nyinshi ntihagira igisubizo kamuha kimuhakanira cyangwa kimwemerera ko azahabwa ubundi butaka.
Agira ati: “Natakambiye Serivisi z’ubutaka ku rwego rw’Akarere, bambwira ko bagiye kureba uko badusaranganya ariko biza kurangira ntacyo babikozeho.”
INGABIRE Anne Marie Umukozi ushinzwe umurimo mu Karere ka Muhanga, mbere akaba ari we wari ushinzwe ubutaka, avuga ko yashyikirijwe iki kibazo akorana inama n’abaturage bahatuye bageze mu zabukuru kugira ngo batange ubuhamya ko ubwo butaka ari ubw’ababyeyi ba Munyandamutsa bemera ko ubutaka ari ubw’ababyeyi be.
Cyakora ngo bahakana ko aho Ikigo Nderabuzima cyubatse ari ahabo. Ikindi ngo basabye Munyandamutsa kwandika mbere y’uko itegeko ryo gusaranganya ubutaka rihinduka ntiyabikora icyo gihe, avuga ko kuri ubu iryo tegeko ryavuyeho ahubwo ko yagana inkiko kuko ari bwo buryo bwonyine bwamuhesha uburenganzira ku butaka yita ubwe.
MUNYANDAMUTSA avuga ko ategereje igisubizo cy’ubuyobozi bw’Intara y’Amajyepfo kubera ko yabandikiye bumubwira ko bagiye gusaba Akarere gukemura iki kibazo.
Naho ngo ibyo kujya mu nkiko abona ko ari amananiza yo kugira ngo adahabwa umutungo w’ubutaka yarazwe n’ababyeyi be kuko atabishobora kubera ko afite ubumuga.
Kugeza ubu MUNYANDAMUTSA afite gusa inyandiko y’Umurenge wa Shyogwe n’iyo mu butaka zimwemerera ko bagiye kumushakira ubutaka bundi atuzwamo ikibazo avuga ko batahaye agaciro ngo bagishyire mu bikorwa.
MUHIZI ELISEE
UM– USEKE.RW/Muhanga


text:
Mu ijoro ryo ku wa 26 Nzeri 2022 nibwo Nina na Charly bahagurutse i Kigali berekeza i Texas muri Leta Zunze Ubumwe za Amerika.
Mu kiganiro kigufi bahaye IGIHE, aba bakobwa bavuze ko bitabiriye inama y’abashoramari bo muri Afurika y’Iburasirazuba batumiwemo, iteganyijwe mu minsi iri imbere.
Ku rundi ruhande ariko aba bahanzikazi bavuga ko hari ibikorwa bateganya gukorera muri Amerika birimo kuba bazahafatira amashusho y’indirimbo, ndetse byanashoboka bakaba bazahakorera ibindi bitaramo.
Charly ati “Twe twitabiriye inama twatumiwemo, icyakora hari abantu dukomeje ibiganiro ku buryo twanakorerayo ibitaramo binyuranye. Uretse ko tunatekereza uko twafatirayo amashusho y’indirimbo tuvanye inaha.”
Ku kijyanye n’igihe bazagarukira, aba bahanzikazi bavuze ko babizi neza kuko kizagenwa na gahunda bafiteyo.
Nina ati “Nk’uko twabikubwiye, tugiye dufite n’ibindi bikorwa duteganya gukora harimo ibitaramo, ibyo nibyo bizagena gahunda yacu.”
Charly na Nina berekeje muri Amerika nyuma y’igihe basohoye indirimbo yabo nshya bise ‘Lavender’. Bijeje abakunzi babo ko bidatinze baza kubaha indi ndirimbo bari bube bafatiye amashusho yayo muri Amerika.


text:
Kuri icyi cyumweru, kuwa 22 ugushyingo 2020, Nyirubutungane Papa Fransisko, ahumuje Igitambo cya Misa y’umunsi mukuru wa Kristu Umwami, yayoboye umuhango w’ihererekanywa ry’Umusaraba wa “Forum y’urubyiruko” hagati y’urubyiruko rwa Panama, rwayakiriye mu mwaka wa 2019, n’urubyiruko rw’i Lisibone muri Portugali, ruzayakira mu mwaka wa 2023.
Mu gusoza ubutumwa yageneye urubyiruko, Nyirubutungane Papa Fransisko yagize ati: “Rubyiruko, ubuzima bwanyu nibutangaze hose ko Kristu ari Muzima, ko Kristu ari Umwami, ko Kristu ari Nyagasani! N’iyo mwaceceka, ndababwiza ukuri, amabuye yo yasakuza” (Lk 19, 40).
Ubusanzwe icyo gikorwa cyabaga ku cyumweru cy’Amashami, cy’ububabare bwa Nyagasani, gitangira Icyumweru gitagatifu.
Ahumuje Igitambo cy’Ukaristiya, Nyirubutungane Papa Fransisko yageje ijambo ku rubyiruko, mbere yo guhererekanya umusaraba wagenewe Iminsi Mpuzamahanga y’Urubyiruko (JMJ).
Dore mu ncamake ijambo yabagejejeho:
Mu gusoza iki Gitambo cy’Ukaristiya, ndabaramutsa mbikuye ku mutima mwebwe mwese abari hano, n’abadukurikiye ku bitangazamakuru
past?”identification of that segment of the aging male tadalafil.
47Intraurethral Therapy cialis prices (2) Direct Treatment Interventions for ED.
Mu gihe twitegura icyo gikorwa kizahuza imigabane yose y’isi mu Minsi Mpuzamahanga y’Urubyiruko, ndifuza kongera gutangiza ihimbazwa ry’iyo minsi y’Urubyiruko muri Kiliziya za Diyosezi (Eglises locales). Imyaka 35 irashize, hagiyeho Iminsi Mpuzamahanga y’Urubyiruko, hamaze gusuzumwa ibitekerezo bitandukanye ndetse n’icyifuzo cy’Ibiro bya Papa bishinzwe Abalayiki, Umuryago n’Ubuzima, bikurikirana iyogezabutumwa ry’urubyiruko, nafashe icyemezo cyo kwimura, guhera umwaka utaha, umunsi wo guhimbaza icyo gikorwa cy’Iminsi Mpuzamahanga y’Urubyiruko bikajya bikorwa ku Munsi Mukuru wa Kristu Umwami aho kuba ku cyumweru cya’Amashami.
Iyobera rya Yezu Kristu Umucunguzi wa muntu rikomeza kuba ipfundo ry’ubuzima bwacu, nk’uko Mutagatifu Yohani Pawulo wa II, watangije Iminsi Mpuzamahanga y’Urubyiruko akaba n’umurinzi wayo, atahwemye kubyibutsa.
Bavandimwe rubyiruko, ubuzima bwanyu nibutangaze hose ko Kristu ari Muzima, ko Kristu ari Umwami, ko Kristu ari Nyagasani! N’iyo mwaceceka, ndababwiza ukuri, amabuye yo yasakuza” (Reba Lk 19, 40)
Nyirubutungane Papa Fransisko
Reba urubuga rwa Kiliziya Gatolika: www.vatican.va, Paroles du Saint-Père à la Fin de la Messe, Dimanche du Christ Roi, 22 novembre 2020
Byateguwe na Padiri Dieudonné UWAMAHORO
Umuyobozi wa Komisiyo ishinzwe Uburyo bw’Itumanaho n’Ibikorwa Ndangamuco muri Diyosezi ya Kibungo


text:
Ivanjili ya Mutagatifu Mariko 3,31-35
Nyina wa Yezu n’abavandimwe be baraza, bahagarara hanze, bamutumaho ngo aze babonane. Abantu benshi bakaba bicaye bamukikije. Baramubwira bati «Dore nyoko n’abavandimwe bawe bari hanze baragushaka.» Arabasubiza ati «Mama ni nde, n’abavandimwe banjye ni bande?» Nuko azengurutsa amaso mu bari bicaye bamukikije, aravuga ati «Dore mama, dore n’abavandimwe banjye. Umuntu wese ukora icyo Imana ishaka, ni we muvandimwe wanjye, ni we mushiki wanjye, kandi ni we mama.»


text:
Jiangsu IMI yashinzwe mu 2013, ifite uburambe bwimyaka irenga 8 mu gukora no gukwirakwiza amagare y’amashanyarazi. Nka sosiyete, iharanira ubuziranenge no guhora ishakisha iterambere, IMI ikomeje gushora imari mubikorwa byayo bijyanye n’umusaruro.
Muri Werurwe 2018, Isosiyete yashoye umurongo mushya wuzuye wo guteranya kugirango hongerwe ubushobozi bwo kongera umusaruro.
Dutanga amapikipiki atandukanye; nka gare yumujyi wamashanyarazi, igare ryumusozi wamashanyarazi, igare ryamashanyarazi, igare ryamashanyarazi, igare ryamashanyarazi hamwe nigare ryamashanyarazi nibindi.
Amagare yamashanyarazi yongerera imbaraga pedal nubushobozi bwawe bwo gukora no kubona byinshi. Vintage e-gare ituma bishoboka cyane. Birihuta kandi byoroshye, hamwe nibiteganijwe, byoroshye-kugenzura imbaraga hamwe na bateri ndende ikurwaho ikuraho amashanyarazi murugo urwo arirwo rwose.
Amagare azenguruka amashanyarazi arimo kumera mumihanda yo mumujyi, muri gari ya moshi na bisi, no mu nyubako z'ibiro no mu cyumba cyo kubamo kubera impamvu nziza. Biragoye gutsinda ibyoroshye bya gare yamanuka kugirango ihuze munsi yintebe yawe - ariko kandi irashobora gutuma urugendo rwawe rwihuta kandi rudasora. Ibigo byinshi kandi byihutira gukora imashini nto-nto. Dore icyo ugomba gushakisha mugihe ushaka igare ryoroheje muminsi yingendo nyinshi cyangwa kubika munzu - kandi ukagira urugendo rurerure.
Amagare yo mumisozi yamashanyarazi nibintu byose usanzwe ukunda kugendera munzira, ariko nibindi byinshi. Umuvuduko mwinshi. Imbaraga nyinshi. Intera ndende. Ubutaka bwinshi. Ariko Gariyamoshi irenze ibyo - ni igare ryumusozi wamashanyarazi riguha umubano ushimishije ninzira. Amapikipiki afasha mumasozi yongerera imbaraga pedal mugihe wongerera umunezero uzagira munzira. Genda kure, genda vuba, kandi ujye ahantu henshi kuri e-MTB. Izi ni e-gare zituma wishimira byinshi mubintu byose bituma amagare yo mumisozi akomeye.
Amapine afite amajwi menshi agufasha gukora amapine make, kandi umuvuduko muto wapine ubyara kugenda neza. Amapine yamagare yibyibushye afata icyo gitekerezo gikabije. Mugihe ushobora gukoresha 60+ psi kumagare yo mumuhanda, 40+ psi kuri Hybrid, na 20+ psi kumagare yo kumusozi, amagare yibinure aragufasha kugendana na psi 5 kugeza kuri 10 mumapine yawe. Uzashaka kongeramo igitutu cya pavement no gukuraho umwuka wo kugendera kumuhanda, ariko kugabanuka muri rusange umuvuduko wamapine bituma amapine ashobora kwikuramo ibibyimba, bikagufasha kugenda neza.
Amagare ya e-gare afite ibikoresho byuzuye e-gare ifite ibyuma byinshi, amatara ahuriweho, ibyuma byishyuza USB hamwe nini nini yinyuma yinyuma. Bifite ibikoresho bishya byinshi-bikora inyuma yinyuma ya aluminium alloy ikadiri, ifasha abana, imizigo, kwishyiriraho igitebo.


text:
Amabwiriza 5 yagufasha mu rugendo rw’Ubukristo
Nk’uko byanditse ngo “Ndamaranira kugera aho dutanguranwa, ngo mpabwe ingororano zo guhamagara kw’Imana muri Kristo Yesu kwavuye mu ijuru (Abafilipi 3:14).”
Ubukristo ni urugendo rufite intumbero yo kuzabana n’Imana, ndetse ni ISIGANWA nk’uko Paul yabyandikiye abizera b’i Filipi.
Buri siganwa kandi rigira amabwiriza ashyirwaho n’uwariteguye, kandi urijyamo wese agomba kuyamenya mbere yo gutangira gusiganwa. Nyuma yo gutekereza ku ISIGANWA turimo byanteye kubasangiza aya amabwiriza atanu yadufasha muri uru rugendo “Ubukristu”.
1.Uri mu isiganwa yirinda gukebaguza ngo adata inzira
Jya ukora iby’Imana, ubishyizeho umutima wawe wose, wirinde ibyakuvangira. Umuntu wese urushanwa yirinda muri byose. Abandi bagenzereza batyo kugira ngo bahabwe ikamba ryangirika, naho twebwe tugenzereza dutyo kugira ngo duhabwe iritangirika (1Kor9:25).
2.Kwihanganira urucantege ruzanwa n’abavuye mu isiganwa
Iyo uhaye umwanya abatakiri mu gakiza cyangwa abasubiye inyuma baguca intege, bakubwira ibyabananiye kenshi barabigizemo uruhare, ariko bakitwaza abandi, bene abo jya ubatera umugongo.
“Timoteyo we, ujye urinda icyo wagabiwe uzibukire amagambo adakwiriye kandi atagira umumaro, n’ingirwabwenge zirwanya iby’Imana. 1Tim6:20”
3.Emera kumva inama z’umutoza
Nta mu kinnyi wateye imbere adatojwe. Nubwo waba ufite ubushobozi karemano ugomba gutozwa. Dufite abatoza duhorana nabo (Abashumba b’amatorero), ariko Yesu niwe mutoza mukuru. Ese ujya wihererana nawe mwenyine? Ese ujya wubaha ibyo wigishwa n’umushumba wawe?
4.Hora ukurikiza amategeko y’isiganwa
Nta mukinnyi uratwara igikombe atubahirije amategeko agenga umukino.
Intumwa Paul yandikira Timoteyo ati “Kandi iyo umuntu ashatse kurushanwa mu mikino ntahabwa ikamba, keretse arushanijwe NK’UKO BITEGETSWE. 2Tim2:5”
Hari abaretse amategeko y’isiganwa (Ijambo ry’Imama, n’inama bahabwa n’abatatoza) nyamara bagakomeza kumva nta kibazo ko bazagororerwa!
5.Gukomeza naho wasigara mu isiganwa wenyine
Igihe cyose utangiye igikorwa, umushinga runaka, uzabona abakubwira ko muri kumwe, ariko iyo bigeze aho bigoye cyangwa inyungu zigatinda kuboneka, bagenda bagucika.
Si ihame ko buri wese muri kumwe muzahorana Jya witegura gukomeza wenyine igihe bibaye ngombwa, ariko ugere kuntego!
Inyandiko ya Pasitori VIVA wo muri “Power of Change Ministries”